6 Fakta Unik Tentang Klitoris Wanita, No. 4 Pasti Mengejutkan Anda!

Ketika pasangan suami isteri melakukan hubungan seks, sudah pasti kepuasan
 nafsu seksual
menjadi keutamaan, bukan? Namun begitu, apakah bentuk rangsangan yang diperlukan untuk merangsang nafsu seorang wanita? Jawapannya adalah rangsangan terhadap biji kelentit wanita atau klitoris wanita.

Kepuasan itu pula boleh diketahui melalui pengeluaran air mani melalui kemaluan masing-masing.

Bagi seorang lelaki, rangsangan seperti geseran dan geselan pada zakar mampu untuk merangsang nafsu mereka.

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu biji kelentit wanita?

Biji kelentit sering disebut sebagai kunci
kenikmatan nafsu seksual wanita
.

Namun sayangnya ramai individu yang tidak tahu apa itu klitoris.

Ia adalah organ seks yang terletak di dalam lubang faraj dan berfungsi khusus untuk rangsangan seksual dan membantu wanita mencapai klimaks atau orgasma.

Di manakah biji kelentit wanita berada?

Secara umumnya, klitoris berada di dalam lubang faraj. Secara khususnya pula, ia terletak di antara dua bibir faraj.

(sumber: Mayo Clinic)

Fakta unik dan menarik mengenai biji kelentit

Organ kenikmatan seksual pada wanita yang kurang mendapat perhatian ini sebenarnya memiliki pelbagai fakta yang perlu anda ketahui.

Berikut merupakan beberapa fakta unik dan menarik mengenai biji kelentit wanita:

#1. Ia boleh mengalami ereksi

Seperti zakar, ereksi pada biji kelentit wanita juga akan membuatnya “membengkak” lebih besar, meskipun tidak terlalu ketara.

Klitoris adalah sangat sensitif. Ini disebabkan bahagian intim tersebut memiliki saraf yang lebih banyak daripada semua bahagian tubuh badan lain, bahkan lebih banyak berbanding dengan zakar.

Terdapat sekitar 8,000 saraf pada biji kelentit wanita. Walaupun tersembunyi daripada pandangan, organ ini juga sebenarnya
boleh mengalami ereksi.

Klitoris juga terdiri daripada jaringan halus yang sensitif terhadap rangsangan dan dipenuhi oleh darah seperti zakar lelaki.

Rangsangan yang diberikan pada klitoris dapat mempengaruhi 15,000 saraf lainnya yang terletak di bahagian pinggul wanita.

#2. Posisinya akan menentukan klimaks

Tahukah anda, Marie Bonaparte yang merupakan cicit kepada Napoleon Bonaparte pernah melakukan pembedahan perubatan untuk memindahkan biji kelentitnya agar lebih dekat dengan bibir faraj?

Alasannya, agar memudahkan dirinya untuk mencapai klimaks. Marie Bonaparte adalah contoh sebilangan wanita yang tidak boleh
mencapai klimaks melalui seks penetrasi
 faraj sahaja.

Pada zamannya, terdapat bukti perubatan bahawa semakin dekat biji kelentit dengan bibir faraj, seorang wanita itu akan lebih mudah untuk mencapai klimaks melalui seks penetrasi.

Penemuan ini juga sudah dibuktikan oleh kajian zaman moden.

Namun sayangnya, pembedahan Marie Bonaparte dikatakan tidak membuahkan sebarang hasil.

#3. Ukurannya lebih besar daripada yang kelihatan

Kebanyakan individu tidak mengetahui bahawa klitoris memiliki fungsi yang sama dengan zakar.

Klitoris wanita mungkin hanya kelihatan kecil dengan pandangan mata kasar, namun organ ini sebenarnya jauh lebih besar daripada yang anda sangkakan.

(Sumber: oddee.com)

Biji kelentit memiliki struktur seperti zakar, dengan kulup dan batang, serta penyangga dengan dua “kaki” masing-masing sepanjang 7.5 cm, menyambungkan faraj dengan
g-spot
(sekumpulan saraf dalam vagina yang membantu orgasma), serta dengan seluruh organ seksual wanita.

Bahagian yang tidak kelihatan ini tidak dapat diangkat atau dipindahkan.
Hanya kepala biji kelentit dan kulupnya yang terletak di luar.

#4. Klimaks boleh menjadikannya sakit

Rangsangan biji kelentit membolehkan pencapaian orgasma yang diidamkan oleh ramai wanita.

Tapi, apa yang mungkin anda tidak ketahui adalah, ukuran biji kelentit boleh mencapai had maksimum ‘pembengkakan’
sewaktu menghampiri klimaks
.

Hal ini seterusnya mungkin akan membuat wanita berasa sedikit tidak selesa, bahkan kadangkala terlalu sakit untuk meneruskan rangsangan.

Jika anda mula berasa terlalu sensitif, kurangkan fokus rangsangan pada klitoris dan minta pasangan anda memberi perhatian pada bahagian tubuh badan yang lain.

#5. Biji kelentit wanita memerlukan lembapan

Gesekan pada klitoris dengan jari
 atau alat permainan seks tanpa lembapan yang mencukupi boleh membuatkan wanita berasa tidak selesa.

Anda boleh menggunakan pelincir faraj atau pastikan anda memulakan hubungan seks dengan ringan-ringan atau “foreplay”.

“Foreplay” sebelum seks adalah perlu dilakukan untuk membantu faraj menjadi lembap lalu mencapai orgasma yang memuaskan.

Dengan cara menunjukkan hasrat seksual melalui keintiman fizikal dan emosi seperti mencium, menyentuh, memeluk dan membelai tubuh badan,
 wanita akan lebih terangsang untuk menjalani hubungan seksual
.

 Menariknya, berjalan kaki juga boleh membantu klitoris menjadi lebih sihat dan ‘membengkak’ sebanyak 168%.

Satu orgasma klitoris dapat menghasilkan antara 3 – 16 kontraksi yang dapat berlangsung selama 10 – 30 saat.

Sebanyak 95% wanita dapat mencapai orgasma dalam masa beberapa minit sahaja, hanya dengan merangsang dirinya pada klitoris.

#6. Ia tidak akan mati pucuk

Wanita sebenarnya tidak perlu risau akan menghadapi masalah mati pucuk seperti alat reproduktif lelaki kerana fungsi biji kelentit tidak akan berubah seiring dengan penuaan.

Malahan itu, klitoris juga akan membesar dengan seiring pertambahan usia seorang wanita.

Setelah menopaus
, biji kelentit boleh menjadi 2.5 kali lebih besar berbanding ketika wanita tersebut masih dalam usia remaja.

Pun begitu, ramai individu yang keliru di antara klitoris dengan
g-spot
.

Kebanyakan mereka beranggapan bahawa kedua-duanya adalah sama sahaja.

Sebenarnya, terdapat perbezaan yang ketara di antara klitoris dengan
g-spot
.


Gaya Tidur Menggambarkan Personaliti? Ada 7 Posisi Tidur Untuk Ditafsirkan!

Pastinya banyak gaya tidur yang akan kita buat selain
tidur meniarap
. Tetapi, pernah tak dengar
orang mengatakan posisi tidur
 boleh menggambarkan personaliti diri? Adakah ia benar? Hmmm… jom bongkar!

Untuk mendapatkan lebih banyak informasi tentang Tidur Berkualiti, anda boleh klik
di sini.

Gaya tidur vs personaliti diri

Tidur merupakan satu perkara
yang akan dilakukan oleh setiap individu.

Dan percayakah anda apabila ada yang mengatakan untuk mengetahui tentang personaliti seseorang individu, kita hanya perlu melihat cara tidur untuk mendapatkan gambaran eksklusif mengenai keperibadian sebenar seseorang?

Sesuatu yang sukar untuk dipercayai, bukan? Namun, benarkah posisi tidur menggambarkan personaliti diri?

Pelbagai kajian dan penyelidikan telah dilakukan untuk
 mempelajari dan mengenalpasti pasti corak tidur
 yang paling umum dan personaliti individu.

7 posisi yang paling umum

Fetal

Gaya tidur seperti janin ini adalah apabila anda membengkokkan lutut anda ke arah dada. Ia dipanggil
fetal
 kerana ia seperti kedudukan bayi dalam janin ibunya.

Dikatakan individu wanita lebih kerap tidur dalam kedudukan seperti ini berbanding lelaki. Merupakan
posisi tidur paling popular
.

Ciri-ciri personaliti:

Digambarkan seperti cengkerang; keras diluar, tetapi lembut pada bahagian dalam.

Individu dalam gaya ini biasanya
pemalu pada pertemuan yang pertama
, tetapi apabila mereka sudah selesa dengan anda, mereka akan menjadi lebih terbuka dan tenang.

Sensitif. Ada masanya menjadi seorang yang keterlaluan dalam berfikir dan gemar menjadi risau tanpa sebab.

Log

Keadaan tidur yang berbaring pada sisi sebelah badan, kaki lurus ke bawah dengan tangan turut berada di sisi. Ia
dikatakan gaya tidur yang membosankan
.

Ciri-ciri personaliti:

Merupakan individu yang mudah mesra, periang dan popular.
Seorang individu gemar bersosial
, namun gemar untuk bersama dengan mereka yang agak berstatus.

Mudah mempercayai individu
 tidak dikenali yang menyebabkan golongan ini mudah tertipu.

Yearner

Posisi tidur seperti
Log
, cuma kedudukan tangan anda menghulur ke depan, seperti sedang mengambil sesuatu, atau ingin memegang seseorang.

Ciri-ciri personaliti:

Dikatakan individu yang agak rumit. Berfikiran terbuka tetapi tidak mudah tertipu. Seorang yang agak sinis dan mudah curiga.

Agak perlahan dan
lambat dalam membuat sesuatu keputusan
, tetapi apabila sekali mencapai keputusan, mereka akan berpegang teguh kepada keputusan yang telah dibuat.

Soldier

Seperti nama yang diberikan, gaya tidur ini adalah seperti seorang tentera – berbaring, kedudukan menegak dan tangan di sisi.

Ciri-ciri personaliti:

Digambarkan sebagai individu yang pendiam, kuat, serius, tegas serta mempunyai piawaian tahap moral yang ketat dan tinggi untuk diri sendiri.

Seorang yang boleh menyesuaikan diri dengan baik, mengetahui tujuan kehidupan dan berusaha mencapainya.
 Tidak gemarkan kekecohan.

Namun, individu yang tidur pada posisi ini mungkin
mengalami masalah tidur berdengkur
.

Freefaller

Kedudukan tidur meniarap, tangan seperti memeluk bantal dan kepala memandang ke sisi.

Kedudukan tidur meniarap ini dikatakan agak kurang selesa, malah boleh mendatangkan kesakitkan pada bahagian leher.

Tetapi individu yang gemar tidur dalam posisi ini,
menikmati posisi tidur sebegini
dan sukar untuk mengubahnya.

Ciri-ciri personaliti:

Dikatakan sebagai individu yang berani, terbuka, suka bergembira dan ramah.

Cenderung untuk menghadapi sesuatu yang berisiko tetapi tidak mempunyai kekuatan mental dan emosi untuk menangani kritikan atau situasi yang tidak masuk akal.

Cepat dilanda kegelisahan
 dan gemar untuk menjadi seseorang yang memegang kawalan kepada sesuatu keadaan.

Starfish

Seperti namanya, kelihatan seperti bintang tidur di atas katil. Merupakan gaya tidur yang kurang popular.

Ciri-ciri personaliti:

Merupakan individu yang bersemangat untuk membantu dan mendengar pemasalahan rakan-rakan.

Dikatakan sebagai individu yang amat disenangi, kerana menjadi seorang yang setia dan memberikan keutamaan dalam persahabatan.

Tidak suka menjadi tumpuan ramai dan suka menjauhkan diri dari perhatian.
Tetapi seperti
Soldier
, individu yang tidur sebegini turut
berdepan dengan masalah tidur berdengkur
.

Stargazer

Bukan satu keadaan tidur yang popular
. Ia merupakan gaya berbaring, dengan kedua belah tangan berada di belakang kepala.

Ciri-ciri personaliti:

I
ndividu yang periang, rasioanal, ceria dan berpandangan positif dalam kehidupan.
Mengutamakan rakan dan sanggup melakukan apa sahaja kepada mereka yang disayanginya.

Romantis dan mudah bersosial serta bergaul
. Individu tidur pada posisi ini mempunyai keperibadian diri yang sangat kuat.


Cari Cara Natural Nak Naikkan Berat? Ambil 4 Jenis Vitamin Dan Mineral Ini!

Sudah pelbagai cara golongan yang
sangat kurus cuba atau berhasrat ingin cuba demi menggemukkan badan
. Jika semua ikhtiar itu masih tiada hasil, jadi adalah perlu mereka ambil vitamin untuk menaikkan berat badan.

Ini kerana usaha seperti menambah hidangan makanan dan minuman sahaja tidak cukup untuk menaikkan berat badan individu, disebabkan itulah masih perlu untuk ambil vitamin dan mineral.

Persoalannya, apa jenis mineral dan vitamin menaikkan berat badan? Jom terus baca artikel ini!

Naik berat badan dengan ubah metabolisme?

Untuk pengetahuan anda semua,
 vitamin dan mineral itu sendiri
 mungkin tidak akan dapat jadi penyebab berat badan anda naik secara langsung namun hanya sebagai pemicu.

Pun begitu, kedua-dua zat mikro ini mungkin mampu untuk berfungsi atau bekerja dengan cara melajukan tahap metabolisme tubuh badan lantas meningkatkan berat badan.

Metabolisme merupakan proses yang akan berlaku di dalam tubuh badan untuk memecahkan dan menyalurkan zat-zat yang anda ambil untuk menjadi sumber tenaga utama.

Apabila proses itu dapat berjalan dengan lebih laju dan efektif, maka tubuh badan anda juga dapat membakar kalori dengan jumlah yang ideal, sekali gus mungkin mampu untuk mengekalkan atau menambahkan lagi berat badan anda.

Dalam erti kata lebih mudah, usaha anda yang kurus dan ingin gemuk dengan cara
pengambilan mineral dan vitamin
 untuk menaikkan berat badan itu mungkin akan berjaya.

Jenis mineral & vitamin untuk menaikkan berat badan!

Anda mungkin boleh cari dan beli mineral dan vitamin untuk menaikkan berat badan di bawah:

#1. Vitamin B

Vitamin B kompleks memainkan peranan penting di dalam sistem metabolisme tubuh badan iaitu mengubah lemak, karbo dan protein menjadi sumber tenaga atau asid amino.

Antara jenis vitamin dalam keluarga ini
yang paling penting adalah B12
, B6 dan B9 agar proses di atas tadi dapat berjalan dengan lebih lancar dan ideal serta tidak memudaratkan.

Ini kerana pengambilan vitamin B kompleks ini mampu menjaga dan mengawal keseimbangan sistem metabolisme lemak, karbo dan protein agar ia dapat diproses dengan baik.

Berikut adalah beberapa contoh sumber vitamin B yang anda boleh temui di dalam diet seharian:

Daging haiwan seperti lembu, kambing dan kerbau

Telur haiwan seperti ayam, itik dan ikan

Produk tenusu seperti susu, yogurt dan keju

Bijirin seperti beras dan gandum

Kekacang dan tumbuhan yang lain

Ikan dan makanan laut lain

Sayur-sayuran hijau

Buah-buahan segar

Suplemen yang dijual di farmasi

#2. Vitamin D

Vitamin D dipercayai mempunyai kaitan yang sangat rapat dengan risiko obesiti, menurut kajian terbitan jurnal popular
Annals of Agricultural and Environmental Medicine
.

Ini kerana mereka percaya bahawa
individu yang kurang ambil vitamin ini
 cenderung untuk mengalami obesiti di mana ia adalah masalah yang anda sudah pasti tidak inginkan.

Pun begitu, ia masih boleh dijadikan sebagai antara jenis vitamin untuk menaikkan berat badan dengan kuantiti yang ideal ekoran ia mampu mengawal gula dan insulin.

Berikut adalah beberapa contoh sumber vitamin D yang anda boleh temui di dalam diet seharian:

Produk tenusu yang diperkaya dengan vitamin D

Organ hati haiwan seperti lembu dan kambing

Kuning telur haiwan seperti ayam dan itik

Ikan tinggi lemak seperti salmon dan kembung

Pati minyak ikan

Suplemen yang dijual di farmasi

Vitamin untuk menaikkan berat badan #3. Zat besi

Selain vitamin, anda juga memerlukan mineral untuk meningkatkan berat badan seperti
 zat besi yang penting
 dalam proses metabolisme, pertumbuhan dan perkembangan.

Fungsi utama zat besi ini adalah dengan memastikan kadar oksigen cukup di dalam sel darah merah sekali gus dapat menyerap zat-zat menjadi sumber tenaga tubuh badan.

Dalam erti kata lebih mudah, tubuh badan anda mungkin tidak dapat mengumpul dan menghantar oksigen ke seluruh jaringan otot badan tanpa cukup pengambilan zat ini.

Berikut adalah beberapa contoh sumber zat ini yang anda boleh temui di dalam diet seharian:

Produk makanan yang diperkaya dengan zat besi

Daging merah seperti lembu, kambing dan kerbau

Organ hati haiwan seperti ayam

Buah-buahan kering seperti kismis

Kekacang dan tumbuhan yang lain

Suplemen yang dijual di farmasi

#4. Zat magnesium

Akhir sekali, zat magnesium juga mungkin boleh bantu meningkatkan berat badan kerana ia dapat memanfaatkan lebih daripada 300 jenis enzim di dalam tubuh badan.

Enzim-enzim ini mampu untuk bertindak dengan cara mengawal gula serta protein dalam darah sekali gus menghasilkan reaksi kimia sebagai sumber tenaga individu.

Apa yang lebih menarik adalah
 ia mungkin boleh berfungsi
 sebagai antara mineral dan vitamin untuk menaikkan berat badan jika diambil pada kadar cukup dan ideal.

Berikut adalah beberapa contoh sumber zat ini yang anda boleh temui di dalam diet seharian:

Produk makanan yang diperkaya dengan zat magnesium

Kekacang dan tumbuhan yang lain

Bijirin seperti beras dan gandum

Sayur-sayuran hijau seperti bayam

Suplemen yang dijual di farmasi


Nak Kurangkan Risiko Masalah Kardiovaskular? Makanlah Lebih Banyak Kacang Walnut!

Apabila pemakanan walnut digabungkan dengan diet yang rendah kandungan lemak tepu, ia boleh membantu menurunkan tekanan darah pada individu yang berisiko untuk mendapat penyakit kardiovaskular. Ini berdasarkan penyelidikan baharu yang dilaksanakan oleh
P
enn State University.

Dalam percubaan rawak yang terkawal, para penyelidik mengkaji kesan penggantian beberapa lemak tepu dalam diet para peserta dengan walnut. Mereka mendapati bahawa apabila peserta makan walnut setiap hari dalam kombinasi dengan jumlah keseluruhan lemak tepu yang lebih rendah, mereka mempunyai tekanan darah pusat yang lebih rendah.

Menurut para penyelidik, tekanan pusat adalah tekanan yang dikenakan pada organ seperti jantung. Langkah ini, seperti tekanan darah yang diukur secara tradisional pada lengan, memberikan maklumat tentang risiko seseorang untuk mendapat penyakit kardiovaskular (CVD).

Penny Kris-Etherton, Profesor Ulung dalam bidang nutrisi di
Penn State University
 berkata, penyelidikan tersebut menunjukkan bahawa disebabkan kacang ini menurunkan tekanan pusat, risiko untuk mendapat CVD juga mungkin menurun.

Manfaat lain walnut

Menurut Kris-Etherton lagi, apabila para peserta memakan kacang ini, pasukan penyelidikannya melihat manfaat yang lebih besar berbanding apabila peserta memakan makanan lain dengan profil asid lemak yang sama sepertimana walnut, tanpa memakan kacang tersebut. Oleh itu, kelihatannya terdapat sedikit perkara tambahan dalam jenis kacang ini yang bermanfaat – berkemungkinan sebatian bioaktif walnut tersebut, serat, atau mungkin sesuatu yang lain yang mungkin tidak anda dapati melalui sumber asid lemak lain semata-mata.

Alyssa Tindall, pelajar baharu dalam makmal Dr. Kris-Etherton yang juga lulusan Ph.D. dalam bidang pemakanan berkata, penyelidikan tersebut adalah salah satu daripada penyelidikan pertama dengan cubaan untuk mengetahui bahagian mana walnut yang membantu menyokong kesihatan jantung.

Menurut Tindall, kacang mengandungi alpha-linolenic acid (ALA), omega-3 berasaskan tumbuhan yang boleh memberi kesan terhadap tekanan darah secara positif. Pasukan penyelidikan tersebut mahu melihat jika ALA adalah penyumbang utama kepada manfaat yang sihat ini, atau jika ianya disebabkan oleh komponen bioaktif yang lain di dalam kacang ini, seperti polyphenols. Mereka merancang penyelidikan ini untuk menguji jika komponen ini mempunyai manfaat tambahan lain.

Kaedah kajian penggunaan walnut dalam diet

Untuk penyelidikan ini, para penyelidik merekrut 45 peserta dengan berat badan berlebihan atau obesiti yang berumur di antara 30 dan 65 tahun. Sebelum penyelidikan bermula, para peserta ditempatkan di diet
“run-in’
 selama dua minggu.

Menurut Tindall, penyelidikan tersebut meletakkan semua individu pada diet yang sama selama dua minggu sebelum permulaan kajian bagi membantu meletakkan semua individu pada tahap dan permulaan yang sama. Diet tersebut termasuklah 12 peratus kalori mereka yang terdiri daripada lemak tepu yang menggambarkan diet purata penduduk Amerika Syarikat. Dengan cara ini, apabila para peserta memulakan diet kajian, para penyelidik mengetahui sekiranya kacang jenis ini atau minyak lain telah menggantikan lemak tepu.

Selepas diet
“run-in”
, para peserta diletakkan secara rawak untuk salah satu daripada tiga diet kajian, yang mengandungi kurang lemak tepu berbanding daripada kandungan yang terdapat dalam diet
“run-in”
. Diet tersebut termasuklah salah satunya yang memasukkan walnut sebagai sebahagian daripada diet, satu diet yang memasukkan jumlah ALA dan asid lemak tidak tepu yang sama tanpa walnut, dan satu diet yang menggantikan asid oleik (sejenis asid lemak) dengan jumlah ALA yang sama yang terdapat dalam walnut, tanpa sebarang kandungan walnut.

Ketiga-tiga diet menggantikan walnut atau minyak sayuran dengan sebanyak lima peratus daripada kandungan lemak tepu diet
“run-in”
, dan semua peserta mengikuti setiap diet selama enam minggu, dengan rehat antara tempoh-tempoh diet.

Dengan setiap tempoh diet, para penyelidik menilai peserta untuk beberapa faktor risiko kardiovaskular termasuk tekanan darah sistolik dan diastolik pusat, tekanan brachial, kolesterol, dan kekakuan arteri.

Hasil kajian pemakanan walnut

Para penyelidik mendapati bahawa walaupun semua diet rawatan mempunyai kesan positif ke atas hasil kardiovaskular, diet dengan kandungan walnut memberikan manfaat terbesar, termasuk tekanan darah diastolik pusat yang lebih rendah. Berbeza dengan tekanan brachial – iaitu tekanan yang bergerak jauh daripada jantung anda dan diukur dengan
arm cuff
, tekanan pusat pula adalah tekanan yang bergerak ke arah jantung anda.

Tindall berkata bahawa hasil penyelidikan tersebut yang baru diterbitkan dalam
Journal of the American Heart Association
, telah menggariskan kepentingan menggantikan lemak tepu dengan alternatif yang lebih sihat.

Menurut Tindall, diet penduduk Amerika Syarikat secara puratanya mempunyai kira-kira 12 peratus kalori daripada lemak tepu, dan semua diet rawatan kami mempunyai kira-kira tujuh peratus kandungan, dengan menggunakan walnut atau minyak sayuran sebagai pengganti. Oleh itu, dengan melihat manfaat positif dari ketiga-tiga diet ini telah menghantar mesej bahawa tanpa mengira sama ada anda menggantikan lemak tepu dengan lemak tidak tepu daripada walnut atau minyak sayuran, anda harus melihat manfaatnya terhadap kardiovaskular.’

Kris-Etherton menambah bahawa penyelidikan tersebut menyokong walnut sebagai sebahagian daripada diet yang sihat. Menurut beliau lagi, daripada mengambil daging merah berlemak atau produk tenusu penuh lemak sebagai snek, pertimbangkan untuk mengambil susu skim dan walnut sebagai gantian sumber lemak tepu.

Baca juga:

Bolehkah Makan Kacang semasa Mengandung?

Elakkan Daging Lembu, Lebihkan Kekacang Untuk Mengurangkan Kadar Kematian

Kacang Caley


Pernah Nampak Orang Kumpul Air Daripada Tepi Bukit? Boleh Minum Terus Ke?

Pernahkah anda melihat sekumpulan individu mengumpulkan air bukit daripada saliran-saliran air tepi bukit atau tepi jalan dan disimpan di dalam botol?

Penulis sering melihat aktiviti ini berlaku di depan mata dalam perjalanan pulang ke kampung yang terletak di selatan tanah air. Mereka berkumpul beramai-ramai sambil menunggu giliran untuk mengambil air yang keluar daripada salur paip yang tertanam di sisi bukit.

Sebenarnya, saluran paip tersebut hanya berfungsi untuk mengeluarkan lebihan air daripada bukit tersebut bagi mengelakkan takungan yang boleh menyebabkan tanah runtuh. Bukanlah sebagai punca mata air untuk mengumpulkan sumber air.

Banyak kali terfikir, adakah air bukit yang mereka ambil tersebut diminum terus atau dimasak terlebih dahulu? Adakah ia benar-benar selamat untuk diminum terus?

Tidak selamat diminum terus

Barangkali ramai yang berfikir, air bukit yang keluar terus daripada permukaan muka bumi adalah selamat untuk diminum terus, atas alasan ia adalah sumber semula jadi. Benarkah tanggapan sebegini?

Walaupun air yang keluar daripada sisi bukit tersebut tidak berkeladak dan berwarna jernih, tidak bermakna bahawa ia selamat untuk diminum secara langsung.

Tambahan lagi, kita tidak mengetahui sumber asal air tersebut, atau apa yang telah dilalui oleh air tersebut sebelum anda mengumpulkannya.

Mengapa anda tidak boleh meminum air bukit tersebut secara langsung?

Sebelum air bukit tersebut sampai ke tempat anda mengumpulnya, air tersebut mungkin telah melalui kawasan lain yang telah tercemar dengan bahan kimia berbahaya,
selain mengandungi bakteria, parasit dan virus yang boleh merisikokan kesihatan tubuh.

Anda perlu berhati-hati dengan organisme bawaan air seperti Cryptosporidium, Giardia dan E. coli yang boleh
menyebabkan mual, muntah-muntah dan cirit-birit
.

Air yang tidak dirawat terlebih dahulu ini mungkin mengandungi bahan kimia yang boleh
menyebabkan kesan kesihatan jangka panjang seperti kerosakan hati dan buah pinggang
.

Antara jenis bahan kimia berbahaya yang boleh terkandung dalam air yang tidak dirawat adalah:

Arsenik:
 boleh menyebabkan kanser pundi kencing, buah pinggang dan kulit

Fluorida:
 boleh menyebabkan fluorosis iaitu penyakit yang disebabkan oleh pengambilan fluorida secara berlebihan

Kromium:
 boleh menyebabkan kanser dan masalah pernafasan

Perchlorate:
 boleh menyebabkan hipotiroidisme

Plumbum:
 boleh menyebabkan anemia dan serangan penyakit secara tiba-tiba

Logam radioaktif:
 pendedahan jangka waktu yang lama
boleh menyebabkan kanser kulit

Pencemaran kawasan sekitar

Air bukit jenis ini boleh memberikan risiko yang lebih besar terhadap golongan yang berisiko tinggi mendapat penyakit seperti bayi, kanak-kanak dan warga emas. Anda tidak boleh menganggap segala yang dihasilkan secara semula jadi adalah selamat untuk diambil secara terus.

Anda mungkin lupa bahawa persekitaran yang sedang kita sedang diami ini bukanlah satu persekitaran yang benar-benar semula jadi lagi. Hampir kesemua kawasan telah tercemar sama ada di udara mahupun di darat dan lautan. Air pula merupakan salah satu elemen yang paling teruk dan mudah terkesan akibat pencemaran ini.

Oleh itu, kesemua sumber air yang anda peroleh, perlulah ditapis dan dirawat terlebih dahulu sebelum diminum.

Kesimpulan

Daripada anda bersusah payah mengumpulkan air di tepi jalan atau bukit yang belum pasti bersih dan selamat, guna sahajalah air paip di rumah dan pastikan ia dimasak dan ditapis sebelum diminum. Air paip di rumah anda tersebut sudah dirawat dan lebih bersih berbanding air di tepi jalan tersebut. Tidak perlulah berpenat untuk beratur mengumpulkan air seolah-olah tidak terdapat bekalan air di rumah anda.


MedTweet.my: Usaha Doktor Gigi Perangi Mitos

Segalanya kini di hujung jari, betul tak? Anda mesti pernah berdepan dengan situasi di mana anda bertanya seseorang mengenai sesuatu, dan akhirnya diminta untuk bertanyakan kepada ‘Dr Google’, bukan? Cuma apa yang membezakan sama ada maklumat yang anda perolehi itu sahih ataupun tidak. Adakalanya maklumat yang anda dapat itu mitos semata-mata dan langsung tidak boleh dipakai. Haa..itu bahaya. Lagi-lagi kalau melibatkan perihal kesihatan. Jangan ambil mudah tau!

Terlalu banyak isu mitos yang tersebar di internet yang tidak sahih seperti penggunaan minyak motor bagi mengatasi masalah gigi dan mengurangkan kesakitan gigi yang dihadapi. Adakah ia benar? Teruskan membaca perkongsian artikel ini untuk mengetahui dengan lebih lanjut.

Perkongsian ilmu dan perangi mitos

Jadi bagaimana untuk mendapatkan maklumat atau info berkaitan kesihatan yang sahih? Jika anda merupakan seorang pemegang akaun
Twitter,
 mungkin anda pernah mendengar mengenai MedTweetMY..

Ia merupakan satu medium yang diasaskan oleh doktor bertauliah untuk berkongsi berkaitan maklumat kesihatan bersama warganet. Hello Doktor berkesempatan untuk menemubual salah seorang doktor kesihatan profesional yang terlibat dengan MedTweetMY ini.

Berminat melakukan kerja sukarelawan, Dr Ibrahim Shahruddin memilih untuk menjadi antara anggota kesihatan yang terlibat dalam MedTweetMY, dengan hasrat untuk berkongsi ilmu kepada khalayak. Beliau yang merupakan seorang doktor dalam bidang Pemulihan dan Estetika Pergigian (
Restorative and Aesthetic Dentistry
) merasakan terdapat banyak mitos mengenai kesihatan khususnya dari bidang pergigian.

“Terlalu banyak mitos yang tidak benar dan dipercayai oleh umum. Oleh kerana itu, saya dan rakan-rakan mewujudkan platform ini  untuk perangi mitos dan
sebagai tempat perkongsian ilmu berkaitan perubatan bagi membetulkan persepsi umum,” ujar beliau.

Diminta menjelaskan berkenaan mitos yang tular di media sosial iaitu isu penggunaan minyak motor, Dr Ibrahim menyatakan ia adalah sesuatu yang tidak benar sama sekali dan tidak seharusnya menjadi ikutan.

Ini kerana sekiranya anda menggunakan minyak motor untuk merawat masalah gigi, ia hanya akan membuatkan keadaan gigi menjadi lebih kronik. Anda cenderung untuk berdepan risiko mendapat jangkitan bakteria dan boleh mengakibatkan saraf yang bersambung dengan gigi anda rosak serta tidak berfungsi.

Saraf yang tidak berfungsi membuatkan anda tidak berasa sakit tetapi apabila berdepan dengan masalah jangkitan bakteria, anda mungkin akan mengalami masalah bengkak dan jangkitan mungkin akan merebak sehingga ke bahagian rahang.

Daripada perkongsian Dr Ibrahim sendiri di laman
Twitter,
MedTweetMY, terdapat satu kes di mana individu yang menggunakan minyak motor ini akhirnya mendapat lubang besar pada bahagian mukanya kerana tidak mahu berjumpa doktor gigi.

Beliau turut berkongsi mengenai satu mitos yang tular di media mengenai penggunaan pati vanila untuk merawat masalah gigi berlubang. Jelasnya, pati vanila yang dijual di pasaran bukanlah pati yang sebenar. Ia merupakan campuran perasa tiruan dan bahan ini hanya akan memburukkan lagi keadaan gigi anda yang sudah berlubang tersebut.

Minat mendalam dalam pergigian

Bercerita mengenai permulaan kariernya, Dr Ibrahim yang berminat untuk menjadi doktor sejak dari kecil, memberitahu sewaktu pengajiannya, beliau lebih berminat untuk menjadi doktor pergigian kanak-kanak (
pediactric dentistry
).

Tetapi segalanya berubah sewaktu beliau melakukan latihan Fydoship (
first year dental officer
) atau kini dikenali sebagai
New Dental Officer Programme
(NDOP) di Hospital Kuala Lumpur.

Ketika itu beliau perlu mengendalikan kes yang melibatkan pesakit kanak-kanak seperti kemalangan dan penyakit tertentu berkaitan gigi. Situasi itu menimbulkan pelbagai emosi yang sukar digambarkan sewaktu berdepan dengan kes yang serius. Lama-kelamaan, minatnya semakin terarah kepada bidang yang beliau ceburi sekarang.

Ketika diminta berkongsi mengenai pengalaman yang sukar dilupakan sepanjang melibatkan diri dalam bidang pergigian ini, beliau memberitahu bahawa terdapat satu kes kemalangan serius melibatkan anggota polis.

Sewaktu kejadian, beliau baru sahaja menamatkan pengajiannya dan merupakan
surgery dentist
 yang bertugas. Dr Ibrahim memberitahu suasana pada waktu itu agak kelam kabut bagaikan dalam filem – jika anda pernah menonton drama atau filem di mana lebih daripada seorang doktor melakukan pembedahan kepada pesakit kemalangan – begitulah situasi yang dilalui beliau.

Cabaran dalam bidang pergigian

Beliau menjelaskan, ramai yang menyangka menjadi doktor gigi tidak akan berdepan dengan isu ‘
on-call
’. Tetapi keadaan sebenarnya adalah berbeza. Ini kerana doktor gigi juga menerima ‘
on-call
’ berkaitan sebarang kes kemalangan yang melibatkan kecederaan pada bahagian muka dan leher.

Untuk makluman (mungkin boleh dijadikan sebagai info tambahan buat individu yang berminat menjadi doktor pergigian), sepanjang tempoh NDOP, terdapat pelbagai aspek melibatkan pergigian yang perlu anda lalui seperti
oral surgeons, dental public health, prosthodontics, orthodontists, endodontists, periodontists
 dan pelbagai lagi.

Merupakan graduan Fakulti Pergigian daripada Universiti Kebangsaan Malaysia (UKM) pada tahun 2010, kini Dr Ibrahim juga merupakan ahli majlis bagi Malaysian Association of Aesthetic Dentistry (MAAD).

Ditanya mengapa memilih untuk menjadi doktor Pemulihan dan Estetika Pergigian, Dr Ibrahim yang kini bertugas di iCare Dental Damansara Heights berkata, melalui bidang yang diceburinya sekarang beliau dapat mengubah kehidupan seseorang.

Sebagai contoh, terdapat pesakit beliau yang sebelum ini tidak boleh mengunyah makanan keras seperti kacang sudah mampu makan seperti biasa dan ia secara tidak langsung membantu memperbaiki kehidupan seseorang individu.

Anda mungkin berminat untuk membaca artikel:

Bagaimana Ubat Gigi Membantu Melindungi Gigi Anda

Mempunyai Gigi Sensitif? Ini Penyelesaiannya


5 Perkara yang Mungkin Anda Tidak Tahu Apabila Bergelar Ibu Bapa

Kehidupan untuk bergelar ibu dan bapa sentiasa dinanti-nantikan oleh setiap pasangan. Anugerah anak yang ingin dimiliki merupakan satu penyeri atau sumber kebahagian rumah tangga setiap pasangan. Tetapi adakah apa yang akan berlaku selepas kurniaan cahaya mata akan menjadi sama seperti jangkaan anda? Adakah segalanya akan berubah? Atau masih sama seperti sebelum anak-anak dilahirkan? Ikuti artikel ini bagi mengetahui perkara-perkara yang mungkin anda tidak jangkakan berlaku atau berubah setelah anak-anak ini dilahirkan.

Anda akan lebih menghargai ibu bapa anda sendiri

Jika dahulu semasa anda kecil, anda mungkin tidak terlalu menganggap segala perkara yang dilakukan oleh ibu dan bapa anda sebagai sesuatu yang hebat. Mungkin anda hanya menganggap ia sebagai perkara harian yang dilakukan oleh ibu dan bapa anda seperti memasak
sarapan
, mencuci
pakaian
, dan menghantar anda ke sekolah. Selepas anda memiliki anak dan melalui perkara yang sama seperti yang telah dilalui oleh ibu bapa anda, pandangan anda pasti berubah. Anda akan lebih menghargai segala jerih dan usaha ibu dan bapa anda dalam membesarkan anda.

Kehidupan sosial anda terjejas

Apabila bayi anda telah dilahirkan, segala keutamaan akan diberikan kepada si kecil anda terlebih dahulu. Kehidupan sosial anda akan menjadi satu perkara paling akhir yang hendak difikirkan. Ini kerana anda hanya akan meluangkan lebih banyak masa bersama-sama anak anda hampir setiap jam dan minit. Anda hanya boleh merancang untuk meneruskan kehidupan sosial anda apabila anak anda tidur.

Mula kurang tidur

Jika dahulu anda kekurangan tidur disebabkan oleh masa yang dihabiskan dengan menonton bola sepak lewat malam atau bermain
permainan
 video sepanjang malam. Kini, anda tahu bahawa tangisan bayi atau anak kecil anda akan menjadi punca utama anda tidak boleh melelapkan mata dan terpaksa berjaga sehingga mereka tidur kembali. Anda akan tahu betapa seriusnya kesan akibat daripada kekurangan tidur yang anda alami. Satu kajian mendapati bahawa, ibu baharu mempunyai tahap keletihan yang siginifikan walaupun setelah 18 minggu setelah melahirkan anak.

Sukarnya menjaga barang-barang yang cantik

Inilah tempoh dimana anda akan mula berpisah dengan segala hobi dan koleksi anda. Segala figura anime yang dibeli dengan harga ratusan ringgit hanya akan menjadi mainan dan gigitan anak anda. Dinding putih rumah anda akan mula menjadi kanvas seni luahan bakat
lukisan
 anak anda. Koleksi pakaian anda akan mula tidak dihiraukan dan hanya akan menjadi pakaian harian anda di rumah atau mungkin anda tidak lagi memakainya.

Perancangan hanya tinggal perancangan

Anda mungkin menghabiskan masa berbulan-bulan merancang berkenaan apakah jenis atau kaedah keibubapaan yang anda ingin terap dan gunakan. Walau bagaimanapun, segalanya mungkin tidak mengikut seperti yang dirancangkan memandangkan anda hanya akan “
go with the flow
” atau tidak menjangkakan sebarang perkara yang mungkin terjadi. Apa yang penting, anda perlu kekal fleksibel dalam membesarkan anak anda kerana anda tidak mengetahui karakter sebenar si kecil anda.

Sekarang anda mungkin telah mendapat sedikit idea bagaimana sesuatu perkara boleh berubah secara drastik yang anda juga mungkin tidak sedari sejak kehadiran si kecil dalam kehidupan anda. Banyak lagi perkara-perkara lain yang mungkin akan berubah bergantung kepada kesediaan anda dan karakter anak anda. Ingatlah, si kecil anda mampu mengubah kehidupan anda 360 darjah.


Kegel: Senaman Untuk Faraj

Kegel adalah satu amalan senaman yang berkesan untuk membuat faraj lebih ketat. Kebiasaannya keadaan faraj lepas bersalin atau kesan dari pengambilan ubat akan menyebabkan otot faraj menjadi longgar. Walau apapun alasannya, menjaga faraj agar sentiasa ketat harus menjadi keutamaan setiap wanita.

Jika anda tidak berasa teruja dan letih ketika melakukan hubungan seks, faraj yang ketat akan menjadikan kehidupan seks anda luar biasa. Selain itu, anda pasti akan mempunyai faraj yang sihat untuk bertahun-tahun akan datang.

Otot pelvis lemah – masalah setiap wanita

Banyak faktor yang menjadi punca otot pelvis lemah, termasuk kehamilan, melahirkan anak, pembedahan, penuaan, ketegangan yang berlebihan akibat sembelit atau batuk kronik, dan berat yang berlebihan.

Anda mungkin mendapat manfaat daripada senaman Kegel jika anda:

Kebocoran titisan air kencing semasa bersin, ketawa atau batuk yang turut dikenali sebagai
stress incontinence.

Terdapat keinginan kuat untuk kencing secara tiba-tiba sebelum kehilangan jumlah air kencing yang besar. Keadaan ini dipanggil
urinary incontinence.

Kebocoran najis atau dikenali sebagai
fecal incontinence.

Senaman Kegel boleh dilakukan semasa hamil atau selepas melahirkan anak untuk mengelakkan berlakunya
urinary incontinence
.

Perlu diingatkan bahawa senaman Kegel kurang berkesan untuk membantu wanita yang mengalami kebocoran air kencing yang teruk apabila mereka bersin, batuk atau ketawa. Senaman ini juga tidak sesuai dan tidak dapat membantu wanita yang mengalami masalah kebocoran air kencing disebabkan pundi kencing penuh,
overflow incontinence.

Apa itu Kegel?

Perkara yang terbaik tentang senaman ini adalah ia sesuai untuk dilakukan di mana sahaja. Senaman ini dapat menguatkan otot pelvis, menyokong rahim, pundi kencing, usus kecil dan rektum. Dengan mengamalkannya, anda bukan sahaja menguatkan otot pelvis anda tetapi anda juga menguatkan otot lain yang turut terdapat di pelvis.

Selain membantu mengetatkan faraj anda yang longgar, Kegel dapat membantu mencegah masalah seperti
incontinence
 yang menyebabkan otot yang menyokong uretra menjadi lemah. Jika ingin mengamalkan senaman ini, anda perlu mengetahui bahagian otot yang anda sasarkan.

Bagaimana melakukan Kegel?

Kegel boleh dilakukan di mana sahaja tanpa sesiapa pun mengetahuinya.

Fokus pada otot yang digunakan untuk menghentikan kencing.

Cuba untuk ‘ketatkan’ (
squeeze)
 untuk 3 saat. Kemudian lepaskan selama 3 saat. Otot perut dan peha anda tidak perlu diketatkan.

Tambah 1 saat setiap minggu sehingga anda boleh ‘mengetatkan’ selama 10 saat setiap kali melakukan latihan ini.

Ulangi latihan ini 10 hingga 15 kali setiap sesi. Paling tidak lakukan 3 kali sehari.

Jangan lakukan Kegel ketika kencing kerana ia boleh menjejaskan pundi kencing anda.

Senaman ini akan berkesan jika dilakukan secara berkala.

Doktor anda mungkin mahu anda melakukan Kegel dengan biofeedback kerana ia membolehkan anda melihat, merasa, atau mendengar apabila latihan dilakukan dengan betul.

Berjumpalah dengan doktor anda jika anda tidak menyedari peningkatan selepas melakukan Kegel selama 3 atau 4 bulan.


Selain Kawal Makan, Ini 5 Cara Mudah Untuk Mengurangkan Kolesterol!

Pernahkah anda terfikir, apakah cara mengurangkan
kolesterol
yang benar-benar berkesan? Ini kami kongsikan tip mengenai bagaimana untuk menurunkan kolesterol dengan efektif.

Apa sebenarnya kolesterol?

Kolesterol adalah sejenis lemak yang tubuh perlukan untuk pembinaan sel, vitamin, dan pelbagai jenis hormon.

Namun, kolesterol yang berlebihan boleh menimbulkan pelbagai masalah kesihatan.

Kolesterol boleh dihasilkan sendiri oleh tubuh dan boleh didapati daripada makanan yang diambil.

Bahan makanan daripada sumber daging dan tenusu adalah antara sumber kolesterol yang sering diambil dalam pemakanan harian.

Kolesterol tubuh didapati dalam aliran darah, justeru peningkatan kolesterol dalam darah turut menjadi penanda kenaikan risiko terhadap penyakit jantung dan strok.

Dua jenis kolesterol
adalah:

Kolesterol yang tidak baik iaitu lipoprotein berketumpatan rendah (
low density lipoprotein
; LDL)

Kolesterol yang baik
iaitu lipoprotein berketumpatan tinggi (
high density lipoprotein
; HDL)

Sekiranya tubuh mengandungi LDL yang berlebihan atau HDL tidak mencukupi, risiko pengumpulan kolesterol pada bahagian dalam dinding salur darah yang membawa darah ke jantung dan otak akan meningkat.

Hasil daripada proses tersebut, salur darah utama ke jantung atau otak akan menyempit dan tersumbat, seterusnya boleh mengakibatkan serangan jantung atau strok berlaku.

Bolehkah mengurangkan kolesterol tanpa mengawal pemakanan?

Jawapannya mudah, TIDAK BOLEH.

Suka ataupun tidak, pemakanan harus dijaga dalam usaha untuk menurunkan paras kolesterol.

Pelbagai perubahan gaya hidup boleh dibuat untuk menurunkan paras kolesterol, namun, pemakanan perlu turut dijaga.

Berhubunglah dengan pakar diet bertauliah untuk mendapatkan maklumat terperinci tentang diet yang sesuai dengan masalah kesihatan yang sedang anda hadapi.

1. Ubat turunkan kolesterol

Pengambilan ubat
untuk turunkan kolesterol perlu diambil mengikut cadangan dan preskripsi doktor.

Biasanya, doktor memberikan preskripsi ubat untuk menurunkan paras kolesterol tubuh sekiranya anda berisiko tinggi
menghidap masalah jantung atau strok
.

Selari dengan preskripsi ubat yang diberi, anda perlu ikuti gaya hidup sihat merangkumi diet yang sihat serta melakukan aktiviti fizikal yang bersesuaian.

Antara ubat yang sering diberikan oleh doktor untuk menurunkan paras kolesterol adalah statin.

Beberapa ubat lain yang diberikan bersama statin adalah Ezetimibe,
bile acid sequesterants
 (cholestyramine, cholestipol and colesevelam), perencat PCSK9 (alirocumab, evolocumab), fibrat (gemfibrozil, clofibrate, fenofibrate), dan niasin.

2. Berhenti merokok

Merokok serta
vape
 boleh merendahkan kolesterol yang baik (HDL).

Keadaan jadi bertambah buruk apabila seseorang yang mempunyai masalah kawalan paras kolesterol turut merokok.

Ini meningkatkan lagi risiko mereka mendapat
penyakit jantung koronari
.

Pilihan terbaik untuk mengurangkan kolesterol adalah dengan memilih untuk berhenti merokok.

Ingat, sekiranya anda merokok, anda bukan sahaja meningkatkan risiko kesihatan pada diri sendiri, malahan turut membahayakan individu di sekeliling yang terdedah kepada asap rokok.

Ayuh, sekiranya anda adalah perokok, ini adalah permulaan terbaik untuk gaya hidup sihat iaitu dengan BERHENTI MEROKOK.

Cara mengurangkan kolesterol 3: Menurunkan berat badan

Berlebihan berat badan atau obes meningkatkan kolesterol yang tidak baik (LDL) dan menurunkan kolesterol yang baik (HDL).

Oleh itu, sekiranya indeks jisim tubuh (
body mass index
; BMI) anda dalam kategori berlebihan berat badan atau obes, fokus untuk turunkan berat badan akan turut memperbaiki paras kolesterol tubuh anda.

Penurunan berat badan
 serendah 5% ke 10% didapati dapat mengurangkan kolesterol tubuh secara signifikan.

Kekal aktif untuk mengurangkan kolesterol

Bagi menurunkan dan mengawal paras kolesterol agar terus normal, anda perlu kekal aktif.

Gaya hidup sedentari akan menurunkan HDL, seterusnya HDL yang rendah bermakna kurang kolesterol baik yang boleh membuang kolesterol tidak baik dalam salur darah (arteri).

Bagi individu yang tidak bersenam secara berkala, pastinya sukar untuk memulakan gaya hidup aktif.

Oleh itu, langkah pertama yang perlu dilakukan adalah untuk mengenal pasti aktiviti yang paling menarik minat anda.

Sekiranya tiada aktiviti yang anda gemari, mulakan dengan berjalan sebagai pilihan aktiviti.

Saranan daripada
American Heart Association
 (AHA) adalah dengan melakukan aktiviti berintensiti sederhana hingga intensiti tinggi selama 150 minit setiap minggu.

Menurut kajian, aktiviti seperti saranan ini mampu menurunkan paras kolesterol dan tekanan darah.

Beberapa kajian terdahulu mendapati aktiviti selama 30 minit yang diamalkan 5 hari seminggu adalah mencukupi untuk mengurangkan kolesterol yang tidak diingini sekali gus merendahkan risiko penyakit jantung.

Walaupun sukar untuk memulakan aktiviti fizikal ini, kuatkan semangat anda dan yakinlah bahawa gaya hidup aktif bakal membawa impak positif buat kesihatan anda.

Makanan tambahan untuk mengurangkan kolesterol

Terdapat pelbagai kajian telah membuktikan makanan tambahan seperti minyak ikan dan serat boleh larut coenzyme Q10 berpotensi untuk menurunkan kolesterol.

Minyak ikan adalah sumber yang kaya dengan omega-3 asid lemak
docosahexaenoic acid
 (DHA) dan eicosapentaenoic acid (EPA).

Kajian yang dilakukan mendapati 4 gram minyak ikan setiap hari mengurangkan lemak dalam darah dan 6 gram minyak ikan setiap hari meningkatkan HDL.

Kajian daripada Shrestha dan rakan-rakan (2006) telah mengesyorkan pengambilan psyllium iaitu sejenis serat boleh larut sebagai makanan tambahan.

Kajian tersebut mendapati pengambilan psyllium sebanyak 8 gram setiap hari, berjaya menurunkan jumlah kolesterol serta LDL sehingga 10%.

Kajian lain pula mendapati pengambilan 5 gram psyllium dua kali sehari mampu menurunkan jumlah kolesterol sebanyak 5% selepas 20 minggu.

Coenzyme
Q10 adalah bahan kimia semula jadi yang boleh dihasilkan oleh tubuh untuk menghasilkan tenaga.

Walaupun tiada kekurangan
Coenzyme
Q10 dalam tubuh, pengambilan sebagai makanan tambahan didapati bermanfaat untuk menurunkan kolesterol.

Pengambilan makanan tambahan ini mengikut saranan dos adalah tidak berbahaya, namun kajian demi kajian masih lagi sedang dijalankan bagi mendapatkan bukti kukuh proses yang berlaku dalam tubuh.

Kesimpulan

Tiada jalan pintas untuk menurunkan kolesterol tubuh dan kekal sihat, justeru anda perlu mulakan gaya hidup sihat.

Pengambilan ubat mahupun makanan tambahan hanya akan berkesan apabila diambil selari dengan gaya hidup sihat.

Ayuh mulakan langkah pertama ke arah menurunkan paras kolesterol tubuh.


8 Gaya Hidup Orang Sihat

Anda ingin kekal sihat? Cuba amalkan gaya hidup ini.

1. Jangan tinggalkan sarapan pagi

Terdapat banyak sebab untuk anda tidak sesekali mengabaikan
sarapan pagi
. Ia merupakan sumber kalori dan tenaga pertama anda. Jika permulaan sahaja sudah tidak baik, bagaimana pula dengan baki hari anda? Sarapan yang baik meningkatkan prestasi anda di sekolah, kolej, universiti dan tempat kerja.

2. Rancang pemakanan anda

Apa yang anda pilih untuk makan mungkin menentukan keadaan kesihatan anda 10 atau 20 tahun akan datang. Oleh itu,
merancang pemakanan
 adalah seperti merancang masa depan. Salah makan, berbagai masalah kesihatan boleh berlaku. Ambil masa untuk duduk dan buat perancangan. Anda mungkin boleh menjimatkan duit!

3. Banyakkan minum air kosong

Air kosong
 datang dengan banyak manfaat. Paling penting adalah untuk memastikan anda kekal terhidrat agar fungsi badan kekal pada tahap yang optimum. Ia juga membantu mengurangkan berat badan dengan memberikan anda rasa kenyang tanpa menambah bilangan kalori. Jadikan ia sebagai tabiat.

4. Tinggalkan internet buat sementara waktu

Anda tidak akan ketinggalan daripada isu-isu yang dibincangkan di media sosial. Akan ada sahaja orang yang memaklumkan kepada anda. Malah, apa yang terdapat di media sosial itu kebanyakannya adalah tidak penting. Kalau sekadar gambar makanan dan keluhan-keluhan peribadi, lebih baik anda rehat sebentar dan isi dengan membaca buku, ambil angin di luar atau meluangkan masa bersama keluarga.

5. Belajar sesuatu yang baru

Otak anda mempunyai ruang memori yang sangat besar. Perkara baru yang anda belajar tidak akan membuatkan anda lupa kepada memori lama. Malah, ia akan membuatkan otak anda aktif dan sihat. Cuba belajar sesuatu yang baru seperti bahasa, seni mempertahankan diri, bermain musik atau memasak. Ia juga akan menambahkan keyakinan diri anda!

6. Tidak merokok

Jika anda seorang perokok, berhenti merokok adalah keputusan dan langkah paling penting anda boleh lakukan untuk menjalani kehidupan yang sihat. Mulakannya hari ini. Ramai orang di luar sana sedia membantu anda.

7. Dapatkan tidur yang cukup

Tidur yang berkualiti memberikan anda mood lebih baik, memori yang tajam serta meningkatkan kesihatan secara am. Kuncinya adalah untuk menjadikan tidur sebagai prioriti. Jika tidak, selamanya anda tidak akan berjaya mendapatkan tidur yang berkualiti.

8. Amalkan senaman berkala

Tidak perlu fikir yang susah. Berjalan kaki selama 30 minit pun merupakan satu senaman yang baik sebagai permulaan. Jika ada masa dan motivasi lebih, tingkatkan tahap senaman anda.


Kolesterol Tinggi: Pilihan Makanan Berkhasiat Apabila Makan di Luar

Apabila paras kolesterol anda tinggi, ini tidak bermakna anda tidak boleh pergi ke restoran kegemaran anda, makan bersama rakan anda, atau menyertai makan malam keluarga di restoran. Apa yang anda perlu lakukan adalah memahami apa yang anda makan, dan membantu diri anda dengan pilihan terbaik untuk diet rendah kolesterol. Ini bermakna anda harus belajar membaca menu, dan mengenal pasti kandungan dalam menu tersebut. Berikut adalah petua yang dapat membantu anda semasa makan.

Sedia untuk Pesanan Anda

Sekiranya anda sudah mengetahui menu pilihan, anda boleh memikirkan hidangan yang akan anda pesan sebelum memasuki restoran. Dengan cara ini, anda mungkin tidak akan tergoda kepada makanan yang mungkin kelihatan tidak sihat. Sekiranya ia adalah sebuah restoran baru yang anda tidak pernah cuba sebelum ini, luangkan masa untuk membaca menu dengan berhati-hati supaya anda boleh membantu diri anda mendapatkan pilihan terbaik. Malahan, anda boleh meminta pelayan untuk membuang makanan yang menggoda – sebakul roti, contohnya. Pastikan anda menghabiskan dua gelas penuh air sebelum pelayan membawa makanan anda. Ingatkan diri anda untuk menjauhi makanan yang digambarkan sebagai mentega, krim, makanan digoreng, eskalop.

Makanan untuk Dihindari

Para saintis baru-baru ini mendapati bahawa bagi kebanyakan orang, kolesterol dalam makanan anda kurang mempengaruhi kadar kolesterol dalam darah daripada beberapa jenis lemak tertentu yang anda makan. Makanan yang kaya kolesterol, seperti tenusu tinggi lemak, daging berlemak, barang-barang roti, mengandungi tahap lemak tepu atau lemak trans yang lebih tinggi; kedua-dua lemak ini diketahui meningkatkan kolesterol dalam darah.

Oleh itu, apabila anda mengambil makanan yang banyak dengan lemak tepu atau trans, lebih banyak kolesterol akan dihasilkan oleh hati anda. Daripada mengisi diet anda dengan lemak tepu, anda perlu mengambil lebih banyak lemak tidak tepu yang sihat untuk mengurangkan kedua-dua kolesterol dan lipoprotein kepadatan rendah (LDL), kolesterol tidak baik anda. Lemak tidak tepu adalah pilihan terbaik. Anda boleh mendapatkannya dari minyak soya, ikan berlemak (salmon), minyak zaitun.

Cara Membuat Pesanan Menu

Jelas sekali anda harus memesan makanan jenis kukus, panggang, masak atau bakar. Kentang merupakan hidangan kegemaran ramai orang, tetapi anda harus mengelakkan makan kentang goreng. Sebaliknya, kentang panggang, atau rebus adalah pilihan yang lebih baik. Jangan lupa meminta pelayan untuk mengeluarkan krim masam dan mentega. Pesan sup berasaskan air rebusan sebagai pengganti makanan jejari goreng atau sup krim untuk makanan pembuka. Ayam, daging merah tanpa lemak, atau makanan laut adalah pilihan yang lebih baik daripada daging yang diproses atau berlemak. Jangan lupa untuk memperkayakan hidangan anda dengan memilih makanan banyak serat seperti memesan sayur-sayuran kukus. Anda boleh memesan salad tetapi elakkan keju parut, krim, salad kentang, atau bit bacon. Untuk pencuci mulut, anda boleh memilih buah segar, tetapi jangan tambahkan krim atau hiasan di atasnya.

Bagaimanakah pula dengan udang, telur, dan keju? Udang cukup kaya dengan kolesterol, tetapi tidak mengandungi banyak lemak tepu. Jika anda sudah mengambil udang dua kali sebulan, tunggu bulan depan pula. Telur, jika dimakan secara sederhana, boleh menjadi sangat baik. Keju kaya dengan lemak tepu dan natrium. Kekalkan keju dengan pengambilan sederhana atau rendah apabila anda mempunyai masalah kolesterol tinggi.


Badan Cepat Penat & Kulit Pucat, Ini Simptom Anemia Yang Tak Boleh Terlepas Pandang!

Apakah cara untuk menentukan sama ada gejala yang dialami itu adalah simptom anemia atau tidak? Ini kerana sesetengah tanda anemia itu juga boleh didasari oleh masalah perubatan lain.

Usah bimbang kerana dalam perkongsian artikel ini, anda akan dapat mengetahui mengenai keadaan dan simptom anemia dengan lebih mendalam. Akan tetapi sebelum itu, ayuh kita fahami dahulu mengenai penyakit anemia ini.

Apa itu Anemia?

Anemia merujuk kepada keadaan yang menyebabkan tubuh anda mengalami kekurangan hemoglobin (sel darah merah sihat untuk membawa oksigen ke seluruh tisu badan). Sekiranya anda mempunyai keadaan ini, badan tidak mendapat oksigen yang cukup untuk berfungsi dengan baik
1
.

Terdapat pelbagai jenis anemia iaitu
2
:

Anemia kekurangan zat besi (IDA)
. Seperti namanya, IDA berlaku apabila badan anda kekurangan zat besi. Tanpa zat besi, sumsum tulang tidak dapat menghasilkan hemoglobin yang mencukupi.

Anemia kekurangan vitamin
. Sel darah merah yang sihat juga memerlukan asid folik dan vitamin B12 untuk dihasilkan. Dalam sesetengah kes, individu yang terjejas mungkin belum lagi mampu memproses vitamin tersebut.

Anemia aplastik
. Ini adalah keadaan yang jarang berlaku dan mengancam nyawa. Ia disebabkan oleh jangkitan, pendedahan terhadap toksik, dan juga ubat-ubatan.

Anemia hemolitik.
 Anda boleh mendapatkan keadaan ini jika badan memusnahkan sel darah merah lebih cepat daripada yang dihasilkannya. Ia boleh diwarisi atau berkembang dalam usia yang semakin dewasa.

Anemia sel sabit.
 Ini adalah kondisi yang diwarisi. Ia menyebabkan sel darah merah bertukar kepada bentuk sabit, yang menjadikannya sukar bagi darah tersebut untuk bergerak di dalam saluran darah. Akhirnya, menyebabkan kesakitan dan kerosakan tisu.

Gejala Anemia

Simptom anemia yang mungkin berlaku seperti
cepat letih
, badan lemah, kulit pucat, kadar jantung yang tidak normal, kesukaran bernafas, sakit dada, tangan dan kaki sejuk serta sakit kepala
1
.

Tanda atau simptom anemia cenderung tidak dapat dikesan pada permulaannya. Simptom-simptom akan menjadi semakin teruk apabila anemia berlaku. Adakalanya anda mungkin tidak mengalami langsung sebarang simptom.

Jika anda mempunyai sebarang kebimbangan tentang simptom yang muncul, sila berjumpa doktor segera.

Sebab dan Faktor Risiko

Penyebab utama anemia adalah kekurangan sel darah merah. Ini sering berlaku apabila badan tidak dapat menghasilkan sel darah merah yang mencukupi atau kehilangannya melalui pendarahan
3
.

Kadangkala, tubuh anda sendiri boleh memusnahkan sel darah merah itu, lalu mengakibatkan anemia.

Selain itu, anemia juga boleh disebabkan oleh banyak keadaan kesihatan lain melibatkan kehilangan darah seperti ulser, buasir atau gastritis.

Mengalami penyakit kronik yang mengakibatkan tubuh tidak mempunyai hormon mencukupi untuk menghasilkan sel darah merah juga boleh menjadi punca anda mengalami simptom anemia.

Ini termasuklah hipertiroidisme, hipotiroidisme, penyakit buah pinggang kronik, lupus dan penyakit jangka panjang yang lain
3
.

Anda mungkin mempunyai risiko mengalami tanda anemia yang lebih tinggi jika
1
:

Diet tidak mempunyai
zat besi
, asid folik dan vitamin B12

Mempunyai gangguan usus yang mempengaruhi keupayaan untuk memproses nutrien seperti penyakit Crohn atau seliak

Merupakan seorang wanita yang mengalami haid, ini kerana ketika haid anda akan kehilangan sel darah merah

Sedang hamil

Mengalami salah satu keadaan kronik seperti kanser,
diabetes
 dan kegagalan buah pinggang

Sejarah keluarga menghidap anemia yang diwarisi seperti anemia sel sabit

Sejarah perubatan diri terhadap jangkitan tertentu, penyakit darah, gangguan autoimun dan pengambilan ubat yang boleh menjejaskan penghasilan sel darah merah

Pengambilan alkohol berlebihan, pendedahan kepada bahan kimia toksik

Berusia 65 tahun ke atas

Rawatan dan Diagnosis

Jika wujud simptom anemia, anda disarankan untuk berjumpa doktor bagi mendapatkan diagnosis lengkap memandangkan ia boleh menjadi petunjuk kepada penyakit yang lebih kronik.

Anemia boleh didiagnosis melalui sejarah keluarga dan ujian darah untuk memeriksa sebarang tanda dalam sel darah merah pesakit
3
.

Sebaik sahaja pesakit didiagnosis dengan anemia, mereka mungkin memerlukan pemeriksaan lanjut untuk memeriksa keadaan perubatan yang seterusnya.

Biasanya rawatan bagi merawat anemia adalah bergantung kepada jenis yang dialami.

Sekiranya anemia adalah disebabkan oleh kekurangan zat besi atau
vitamin
, rawatan mungkin boleh dilakukan melalui cara
pengambilan makanan
 tambahan untuk mengatasi masalah kekurangan zat besi dan vitamin tersebut.

Jika simptom anemia berlaku disebabkan pendarahan dalaman, anda mungkin perlu menjalani pembedahan untuk menghentikannya.  Bagi anemia yang melibatkan gangguan genetik seperti anemia sel sabit, pemindahan sumsum tulang mungkin diperlukan
3
.

Walau bagaimanapun, jika anda mempunyai masalah lain, doktor mungkin akan memberi tumpuan kepada rawatan masalah yang dialami.

Anda mungkin diberi ubat yang boleh membantu mengurangkan simptom yang terjadi.

Perubahan Gaya Hidup Untuk Mencegah Anemia

Terdapat beberapa jenis anemia seperti yang diwarisi keluarga sekali gus tidak dapat dicegah.

Walau bagaimanapun, anda boleh mencegah anemia yang disebabkan oleh kekurangan zat besi dan vitamin dengan mengamalkan diet pemakanan seimbang serta sihat
3
.

Anda disarankan untuk mengambil makanan yang mengandungi
1
:

Zat besi – Daging merah seperti daging lembu,
kacang
, lentil, bijirin diperkaya zat besi,
sayuran berdaun hijau
 gelap dan buah yang dikeringkan

Asid folik – turut terdapat dalam bentuk sintetik yang boleh didapati pada
buah-buahan
 dan jus, sayuran berdaun hijau gelap, kacang pis, kacang tanah serta produk bijirin diperkaya seperti roti, bijirin sarapan pagi dan pasta

Vitamin B12 – antara
pilihan makanan
 tinggi vitamin ini termasuk daging, produk tenusu, produk bijirin dan soya yang diperkaya

Vitamin C – Buah-buahan sitrus dan jus, brokoli, tomato, tembikai dan strawberi.

Anda juga digalakkan untuk minum air secukupnya kerana berdasarkan kajian amalan tersebut dapat membantu mengekalkan tahap hemoglobin.

Sama ada keadaan bersifat sementara atau kekal, anda masih boleh menguruskannya dengan mendapatkan ubat-ubatan yang betul serta mengamalkan diet sihat.

Sekiranya mempunyai kebimbangan sama ada mendapat cukup vitamin dan mineral daripada makanan atau tidak, sila berunding dengan doktor bagi mendapatkan penyelesaian terbaik untuk anda.


Kanser Ovari: Pengaruh Protein Ran terhadap Metastasis Sel

Kanser ovari adalah sejenis kanser yang bermula di ovari. Kebanyakan masa, ia tidak didiagnosis sehingga sel-sel kanser telah merebak ke pelvis dan abdomen, yang menjadikannya sukar untuk dirawat, bahkan membawa maut.

Pada peringkat awal, kanser ovari sangat jarang menunjukkan sebarang simptom. Sekiranya ia menimbulkan simptom-simptom, ia biasanya disalah erti sebagai tanda keadaan tidak berbahaya seperti sembelit. Simptom biasa bagi kanser ovari termasuk:

Kembung perut

Bengkak pada kawasan abdomen

Cepat kenyang

Kurang berat badan

Ketidakselesaan pelvis

Masalah dengan pergerakan usus

Kekerapan kencing

Sekiranya anda mengalami sebarang simptom yang membuatkan anda bimbang, pergi berjumpa doktor anda, terutamanya jika anda mempunyai sejarah keluarga yang menghidap kanser ovari dan kanser payudara.

Kajian: Pengaruh Protein Ran terhadap Sel Kanser Ovari

Adakah anda tahu bahawa 90 peratus (%) daripada pesakit kanser mati akibat metastasis jauh? Keadaan ini berlaku apabila sel kanser mempunyai keupayaan untuk bergerak di dalam tubuh pesakit dan menyerang tisu-tisu yang sihat.

Dalam satu kajian yang diterbitkan dalam
Nature Communications
, penyelidik dari
University of Montreal Hospital Research Centre
 (CRCHUM) telah menunjukkan peranan utama protein yang dipanggil Ran dalam pergerakan sel kanser ovari. Ia menunjukkan bahawa sel-sel ini tidak boleh berpindah dari kawasan kanser tanpa bantuan Ran.

Terlibat dalam pembangunan kanser dan kelangsungan hidup, Ran sering dirujuk sebagai protein ulang-alik yang kebanyakannya menyokong pengangkutan antara sel dalam dan nukleusnya. Dalam sel-sel kanser ovari, pasukan penyelidik, yang diketuai oleh Dr. Anne-Marie Mes-Masson dan Dr. Diane Provencher, menunjukkan Ran bertindak sebagai teksi (pengangkut) ke membran sel untuk protein lain, RhoA, yang penting dalam perpindahan sel.

Menurut Dr. Anne-Marie Mes-Masson, dalam sel-sel normal, RhoA secara terus boleh ke sel membran sel tetapi tidak dalam kanser ovari. Ia perlu dihubungkan dengan Ran terlebih dahulu untuk mencapai ke sel membran. Dalam kajian ini, penyelidik menunjukkan bahawa dalam sel-sel kanser di mana mereka menghalang tindakan Ran, RhoA akan dipecahkan. Tanpa RhoA, sel-sel kanser akan kehilangan keupayaan untuk bergerak, berpindah dan menyerang tisu yang sihat.

Jadi, berterima kasih kepada kepakaran luas dalam biokimia pengarang pertama, Dr. Kossay Zaoui, yang mana pasukan sains mampu menjelaskan sekurang-kurangnya sebahagian daripada mengapa Ran begitu penting dalam satu sel kanser. Dalam banyak penyataan kanser yang tinggi, Ran selalunya dikaitkan dengan kesudahan tidak memuaskan.

Dr. Diane Provencher berkata, mereka sebelum ini telah menunjukkan bahawa Ran adalah sasaran terapeutik yang baik. Kajian mereka membantu memahami bila dan pada pesakit kanser manakah pendekatan mereka mungkin paling bermanfaat. Oleh sebab sel-sel sihat tidak memerlukan Ran untuk bergerak, mereka dapat mensasarkan sel-sel kanser tanpa menyentuh sel-sel yang sihat. Berdasarkan penemuan mereka, kemungkinan yang menghalang Ran juga akan menjadi strategi menang dalam kanser lain.

Para penyelidik telah mula membina molekul kecil yang dapat menghalang Ran dan mengujinya dalam model-model praklinikal yang telah mereka usahakan untuk menunjukkan bahawa ia boleh memperlahankan atau menghapuskan perkembangan kanser. Mereka berharap satu hari ubat-ubatan baru ini akan masuk ke klinik untuk digunakan bagi merawat pesakit kanser ovari.

Selama tiga dekad, Dr. Provencher dan Dr. Mes-Masson telah bekerjasama untuk mencipta biobank spesimen kanser ovari terbesar daripada wanita yang telah bersetuju untuk mengambil bahagian dalam program penyelidikan mereka. Mereka berjaya mengembangkan dan mencirikan sel-sel dari tisu-tisu tumor, dan sel-sel ini adalah penting untuk menjalankan kerja ini.

Talian sel ini kini digunakan oleh kumpulan penyelidikan kanser ovari di seluruh dunia untuk menjalankan penyelidikan kanser ovari. Sumbangan bernilai pesakit untuk penyelidikan mencetuskan jenis penemuan baru yang kedua-dua penyelidik berharap akan membantu menyembuhkan penyakit yang membawa maut ini.

Menurut Persatuan Kanser Kanada, 2,800 wanita Kanada didiagnosis dengan kanser ovari pada 2017 dan 1,800 meninggal dunia akibat penyakit ini. Ia adalah penyebab utama kelima kematian di Amerika Utara.

Hello Health Group
 tidak memberikan nasihat, diagnosis atau rawatan perubatan.

Baca juga:

Apakah Itu Kanser?

Metastasis Tulang: Risiko Terhadap Pesakit Kanser

Tumor dan Kanser: Apakah Perbezaannya?


Apakah Kod Warna Ubat Gigi Anda?

Petak berwarna pada tiub ubat gigi tidak mengenal pasti komposisi ubat gigi yang disertakan di dalamnya. Jika anda memberi perhatian semasa membeli ubat gigi, anda boleh lihat di bahagian bawah tiub ubat gigi terdapat bar warna. Walau bagaimanapun, makna asal bar warna mungkin sangat memeranjatkan.

Seperti dijangka, dakwaan bahawa petak berwarna padanya menunjukkan bahan-bahan ubat gigi dalam tiub adalah salah faham.

Seperti yang dinyatakan dalam kajian ini, bar segi empat tepat ditemui di kelim pada akhir tertutup tiub ubat gigi mewakili komposisi produk yang terkandung di dalamnya: sama ada bahan-bahan yang “semula jadi” atau “kimia,” atau ia termasuk “perubatan “. Terma tidak benar-benar jelas untuk menjadi berguna, kerana walaupun produk “semula jadi” masih mengandungi “bahan kimia,” dan “ubat” terlalu tidak spesifik istilah untuk menjadi bermaklumat.

Petak berwarna di tiub tidak mempunyai hubungan dengan bahan ubat gigi

Namun, warna-warna yang tidak berkaitan dengan penggubalan ubat gigi. Dalam proses pembuatan, ia artifak dikenali sebagai “tanda mata” atau “tanda warna”, tanda bercetak yang boleh dibaca oleh sensor cahaya rasuk dan biasanya menentukan di mana pembungkusan produk akan dipotong atau dilipat sebagai unit berhubung aliran melalui mesin pada kelajuan tinggi:

Tanda mata:
 Tanda mata adalah mata elektrik yang digunakan untuk mengenal pasti tanda segi empat dicetak paling sering dijumpai di tepi stok web. Tanda mengenali titik pada web di mana pakej individu akan dipotong.

Tanda warna mata daftar tidak terhad kepada yang disebutkan di atas (dan mungkin tidak perlu untuk muncul pada item siap), dan warna yang berbeza semata-mata mewakili pelbagai jenis pembungkusan atau jenis pengimbas.

Dalam realiti, petak berwarna di tiub tidak mempunyai hubungan dengan kandungan ubat gigi. Ia artikel proses pembuatan, yang dikenali sebagai ‘tanda warna’ atau ‘tanda mata’. Tanda-tanda ini menunjukkan sama ada paket boleh memuat dilipat atau dipotong sebagai unit saling aliran melalui mesin pada kelajuan yang tinggi dan boleh dilihat menggunakan pengimbas cahaya rasuk.

Adalah penting untuk mengetahui bahawa untuk menentukan kandungan ubat gigi, maklumat yang diberikan di bawah kandungan cukup untuk membantu mendapatkan kesedaran yang cukup tentang produk. Jika anda ingin memastikan tentang kandungan ubat gigi, lebih baik anda baca maklumat yang dicetak pada kotak ubat gigi dan/atau tiub.


5 Jenis Penyakit Jantung Kongenital Pada Anak

Penyakit jantung kongenital pada anak merupakan satu abnormaliti atau kelainan yang dikesan pada bayi yang sudah lahir atau yang baru lahir. Keadaan ini menjadi masalah yang cukup serius kerana biasanya bayi akan menghadapi masalah kesihatan yang memberi kesan dalam jangka masa panjang.

Jenis penyakit jantung kongenital pada anak

1. Jantung berlubang (Ventracular Septal Defect)

VSD adalah sejenis penyakit jantung kongenital pada anak yang dapat dikesan melalui
kelainan lubang jantung di ruang antara sel hati.
 Lubang ini menyebabkan kebocoran aliran darah di ruang kiri dan kanan jantung.

Kebocoran ini menjadikan beberapa darah yang kaya oksigen kembali ke paru-paru sehingga menghalang darah rendah oksigen daripada memasuki paru-paru.

Apabila lubang itu besar, bayi mungkin mengalami kegagalan jantung. VSD adalah kecacatan jantung kongenital yang paling biasa (30% daripada kes).

Simptom utama gangguan ini adalah
kesukaran menyusukan bayi
 dan gangguan pertumbuhan, sesak nafas dan mudah keletihan.

Bayi dengan VSD yang besar tidur dengan cepat selepas kurang menyusu, bangun seketika kerana kelaparan, cuba menyusu lagi tetapi cepat letih, tertidur lagi, dan sebagainya.

2.
Patent Ductus Arteriosus
 (PDA)

Penyakit jantung PDA adalah masalah jantung yang berlaku tidak lama selepas kelahiran di beberapa bayi. Dalam PDA, aliran darah yang tidak normal berlaku di antara dua arteri utama yang berkaitan dengan jantung.

Sebelum kelahiran, kedua-dua arteri utama iaitu arteri aorta dan paru-paru (PULL-mun-ary) disambungkan dengan saluran darah yang disebut ductus arteriosus. Saluran ini adalah bahagian penting peredaran darah janin.

Dalam masa beberapa minit atau sehingga beberapa hari selepas kelahiran, saluran itu sepatutnya ditutup sebagai sebahagian daripada perubahan normal yang berlaku dalam peredaran bayi.

Namun dalam beberapa bayi, duktus arteriosus tetap terbuka (paten). Pembukaan ini membolehkan darah kaya oksigen dari aorta dicampur dengan darah yang kurang oksigen dari arteri pulmonari.

Ini boleh menyebabkan tekanan pada jantung dan meningkatkan tekanan darah di arteri paru-paru.

3. Penyempitan injap paru-paru (Pulmonary Stenosis)

Penyempitan injap paru-paru (PS) yang berfungsi mengatur aliran darah rendah oksigen dari bahagian kanan jantung ke paru-paru.

Dengan penyempitan ini, bahagian kanan harus bekerja keras mengepam darah sehingga makin lama makin membesar (hipertrofi).

Penyakit jantung kongenital pada anak ini terjadi pada 10% kes.
Kebanyakan penghidap yang baru terdiagnosis setelah dewasa. Jika ya, kesannya mungkin sangat merosakkan ke dalam bentuk penyakit jantung baru,
tinggi risiko strok
 dan jangka hayat yang rendah.

4.
Antrial Septal Defect
 (ASD)

Kekurangan septum atrium adalah lubang di dinding di antara atria, yang merupakan dua ruang atas jantung.

 Lubang menyebabkan darah mengalir dari atrium kiri dan bercampur dengan atrium kanan, dan bukannya ke seluruh badan.

Kecacatan septum atrium
 boleh dianggap sebagai kecacatan jantung kongenital yang mudah kerana lubang boleh menutup dengan sendirinya apabila jantung berkembang semasa zaman kanak-kanak, dan pembaikan mungkin tidak diperlukan.

ASD berlaku pada 5-7% kes dan lebih banyak terjadi pada bayi perempuan berbanding bayi lelaki.

5.
Tetralogy of Fallot

Penyakit jantung kongenital pada anak ini adalah komplikasi biasa  dan melibatkan empat keadaan: VSD, penyempitan pulmonari jantung (PS), ventrikel kanan jantung (hipertropi) dan akar aorta di atas lubang VSD.

Dalam penyakit ini yang memainkan peranan penting adalah kecacatan septum ventrikel dan stenosis pulmonari, dengan syarat kecacatan pada ventrikel sekurang-kurangnya sebesar pembukaan aorta.

Lubang VSD biasanya besar dan aliran darah dari ruang sebelah kanan melalui lubang ini ke sebelah kiri. Ini berlaku kerana ketahanan terhadap injap pulmonari.

Apabila memasuki ventrikel kiri, darah oksigen yang rendah dipam ke dalam aorta dan mengalir ke seluruh badan.

 Akibatnya, bayi yang menghidap TOF mempunyai
kulit kebiruan kerana kekurangan oksigen.


Mendapatkan Khidmat Pengasuh Bayi: Apa yang Perlu Anda Pertimbangkan

Majoriti ibu bapa mula tertekan, keliru dan cemas apabila melibatkan soal penjagaan bayi mereka khususnya apabila membabitkan orang luar. Walaupun kebanyakan pusat penjagaan kanak-kanak adalah pilihan terbaik namun bagi sesetengah orang, mereka lebih memilih untuk menghantar bayi di kawasan berhampiran tempat tinggal.

Jika ingin menggunakan khidmat pengasuh, pastikan anda menjalankan semua prosedur penyelidikan dan keselamatan sebelum meninggalkan bayi anda bersamanya. Langkah pertama adalah membiarkan bayi baru lahir dengan pengasuh dalam tempoh tertentu di hadapan anda. Walaupun pengasuh itu mahir dalam penjagaan bayi, sekiranya bayi anda tidak ingin berada di sekelilingnya, jangan sesekali memaksa anak anda. Anda perlu memastikan persekitaran kekal tenang dan mesra antara pengasuh dan anak kecil anda.

Tip Mendapatkan Perkhidmatan Pengasuh Bayi

1. Ahli keluarga/Saudara-mara

Sekiranya anda bernasib baik dan tinggal berdekatan dengan saudara-mara, ini boleh menjadi pilihan yang terbaik. Walaubagaimana pun, hanya kerana mereka mempunyai hubungan kekeluargaan dengan anda, tidak semestinya mereka akan menjaga anak anda seperti yang anda mahu. Tetapi sekurang-kurangnya anda berasa percaya dan yakin kerana mengenali individu yang menjaga anak anda.

Namun, tidak menjadi kesalahan untuk anda menyenaraikan keperluan harian anak anda seperti kuantiti pemberian susu sebagai panduan yang boleh membantu mereka. Malah, senarai ini berguna untuk semua pengasuh bukan hanya untuk saudara-mara sahaja.

2.
Lakukan penyelidikan

Tanya rakan, ibu bapa dan rakan sekerja untuk cadangan pengasuh bayi. Ini mungkin cara terbaik jika anda tidak mempunyai saudara yang tinggal berdekatan anda. Kebiasaannya rujukan daripada kenalan atau orang yang berpengalaman mendapatkan perkhidmatan pengasuh daripada individu yang sama boleh membantu anda.

3.
Lakukan pemeriksaan latar belakang yang diperlukan

Sebaik sahaja mendapati seorang pengasuh yang anda fikir mungkin baik untuk penjagaan bayi anda yang baru lahir, lakukan pemeriksaan latar belakang terhadapnya. Anda boleh melakukan temuduga melalui telefon atau tinjauan ke rumah pengasuh berkenaan. Simpan salinan pengenalan diri pengasuh sebagai keperluan rujukan semasa dan akan datang.

4.
Komunikasi

Anda sudah pasti mahu pengasuh menjaga bayi anda sama seperti anda dengan cara yang terbaik. Pastikan anda menjaga hubungan anda dengan pengasuh dan ambil masa untuk berbual dengan mereka mengenai anak anda supaya wujud keselesaan antara anda dengan pengasuh. Apabila wujud hubungan komunikasi dua hala yang baik, pengasuh tidak teragak-agak untuk memaklumkan keadaan semasa anak asuhannya kepada ibu bapa.

Tip Menjaga Bayi Baru Lahir

1. Sokongan bayi

Bayi yang baru dilahirkan mempunyai leher liar, kerana otot-otot tidak berkembang dengan baik. Otot-otot mula berkembang dalam beberapa bulan pertama, tetapi hingga saat ini anda perlu memberikan sokongan sepenuhnya terhadap leher bayi. Sokongan yang betul akan menghalang kepala bayi daripada bergerak dengan cara yang tidak terkawal, yang boleh cederakan otak bayi.

2. Jangan lupa sendawakan bayi

Udara yang diambil oleh bayi semasa menyusu dapat mengganggu pencernaannya. Ini menyebabkan bayi anda berasa tidak selesa dan juga menyebabkan sakit kolik. Oleh itu, adalah penting untuk menyendawakan bayi anda bagi membebaskan sistem udara yang berlebihan. Ini helah mudah mengelakkan masalah perut bayi anda.

3. Pastikan bayi tidur berbaring

Walaupun tidur siang bayi hanya seketika, letakkan bayi berbaring. Ini adalah kedudukan tidur paling selamat untuk bayi yang sihat. Kedudukan tidur ini yang disyorkan oleh Akademi Pediatrik Amerika, mengurangkan risiko kematian bayi secara tiba-tiba sindrom (SIDS), juga dikenali sebagai kematian bayi.

4. Tukar lampin bayi pada waktunya

Walaupun menukar lampin boleh menjadi tidak kemas dan berbau, ia adalah satu tugas yang perlu anda ambil serius. Lampin basah atau rosak menyebabkan bayi anda terdedah kepada jangkitan serta ruam lampin gatal dan menyakitkan. Oleh itu, anda perlu terus memeriksa lampin bayi anda dari semasa ke semasa.

Menarik di Facebook Hello Doktor:


Sakit Tekak? Legakannya Dengan 6 Cara Mudah Ini, No. 4 Wajib Buat!

Terdapat
pelbagai cara melegakan sakit tekak yang perlu anda tahu
. Segelintir daripadanya merupakan kaedah rawatan yang mudah.

Sakit tekak, walaupun sering diambil mudah, boleh mempengaruhi kualiti hidup individu.

Mereka yang sakit tekak boleh mengalami kegatalan, rasa sakit atau rasa terbakar pada leher. Ia bukanlah satu pengalaman yang harus diambil mudah.

Artikel ini akan menerangkan beberapa cara melegakan sakit tekak yang boleh anda amalkan jika alami sakit tekak. Teruskan membaca untuk mengetahuinya dengan lebih lanjut.

Untuk mendapatkan lebih banyak info tentang Keadaan Telinga, Hidung/Tekak, sila dapatkan
di sini
.

Cara melegakan sakit tekak

#1 Kumur air garam, kaedah mudah yang berkesan

Kumur dengan air garam tersenarai sebagai salah satu cara merawat sakit tekak yang berkesan.
Garam boleh menarik keluar lendiran pada tisu
 yang sedang mengalami radang dan kebengkakan akibat proses patologi sakit tekak.

Keadaan ini mampu memberikan kelegaan kepada mereka yang mengalaminya.

Klinik Mayo menyarankan mereka yang mengalami sakit tekak untuk mencampurkan 4 hingga 8 auns air dengan ¼ atau ½ garam.

Kumuran perlu dibuat untuk beberapa saat dan ia perlu dibuang (bukan ditelan). Ulang kaedah ini beberapa kali sehari untuk kesan yang optimum.

#2 Hisap lozeng sakit tekak

Jika anda tidak mahu mengambil ubat sebagai cara melegakan sakit tekak, anda boleh membeli lozeng sakit tekak di kedai-kedai runcit atau farmasi.

Gula-gula ini mengandungi menthol, bahan yang boleh membuatkan tekak anda berasa kebas.

Perkara ini boleh memberikan kelegaan daripada sakit tekak atau rasa terbakar di dalam tekak.

Sekiranya anda takut untuk mengambil lozeng, anda boleh mengambil gula-gula biasa yang perlu dihisap (bukan dikunyah).

Pengambilan gula-gula boleh
meningkatkan penghasilan air liur dan ia boleh menjadi pelincir
 kepada tekak anda. Keadaan ini boleh memastikan tekak anda tidak terlalu kering.

Kesan gula-gula mungkin tidak sama dengan lozeng sakit tekak, namun ia boleh digunakan bagi mereka yang tidak mahu mengambil bahan tersebut.

Elakkan daripada memberikan lozeng atau gula-gula kepada kanak-kanak. Mereka boleh tercekik.

#3 Gunakan madu untuk hilangkan sakit tekak

Madu boleh disenaraikan sebagai salah satu cara melegakan sakit tekak yang berkesan.

Ia boleh dicampurkan bersama dengan air teh bagi mengekalkan tahap hidrasi anda pada paras optimum.

Sesetengah teh seperti
 teh hijau turut mempunyai sifat antibakteria
, memberikan kelegaan daripada kesakitan, kaya dengan antioksidan dan boleh menurunkan tahap radang di dalam tekak.

Kajian menunjukkan, madu bukan sahaja boleh menghilangkan sakit tekak, ia juga boleh bertindak sebagai agen yang mengawal simptom batuk.

Sekurang-kurangnya, tekak anda tidaklah terasa pedih berikutan batuk semasa alami masalah sakit tekak.

#4 Minum air secukupnya untuk basahkan tekak

Bukan sahaja minum air secukupnya penting untuk kesihatan umum, ia juga boleh membantu melegakan sakit tekak.

Ramai yang tidak tahu pengambilan air mengikut saranan adalah cara merawat sakit tekak yang mudah dan efektif.

Tanpa air yang cukup, badan tidak boleh menghasilkan jumlah air liur dan mukus yang cukup di dalam tekak.

Apabila badan anda kehilangan pelincir semula jadi tersebut, ia akan
menyebabkan simptom sakit tekak
 anda lebih menyakitkan.

Jika anda hendak minum sup atau teh sebagai alternatif kepada air, pastikan ia suam.

Jangan minum air panas berikutan ia boleh membakar tekak anda yang sudahpun sensitif.

#5 Mandi dengan mandian wap untuk legakan sakit tekak

Jika rumah anda tidak dilengkapi dengan alat pelembap udara, anda masih boleh melegakan sakit tekak dengan menggunakan lembapan udara melalui mandian wap.

Air mandi suam boleh menghasilkan wap
 dan jika disedut masuk boleh membantu mengurangkan kebengkakan dan melegakan simptom sakit tekak.

Ia merupakan cara merawat sakit tekak yang sangat mudah dan elegan.

Sekiranya anda tidak mahu mandi, boleh juga buka air panas di sinki dan biarkan sedut masuk wap panas yang terhasil.

Takkan setiap kali rasa sakit tekak kita nak mandi, kan?

#6 Tinggikan kepala dengan bantal bagi melegakan masalah sakit tekak

Mungkin anda tertanya-tanya, apakah kaitan di antara tinggikan posisi kepala dengan melegakan sakit tekak?

Ia berlaku secara tidak langsung. Lazimnya, mereka yang mengalami sakit tekak turut mendapat masalah hidung tersumbat.

Keadaan ini boleh menyebabkan
 anda tidur dengan mulut terbuka untuk bernafas
. Bukaan tersebut boleh mengeringkan tekak anda menyebabkan sakit tekak semakin teruk.

Oleh itu, jika anda mengalami masalah hidung tersumbat, cuba tinggikan kepala anda bagi melegakan masalah hidung tersumbat, seterusnya sakit tekak anda.

Konklusi

Jika anda mengalami masalah sakit tekak, terdapat pelbagai cara melegakan sakit tekak yang boleh dipraktikkan untuk melegakan gejala tersebut.

Sakit tekak, walaupun sering diambil mudah boleh
menyebabkan komplikasi yang lebih teruk
 jika tidak dirawat dengan segera.

Sekiranya anda mempunyai sebarang persoalan cara melegakan sakit tekak, ajukannya kepada doktor perubatan bertauliah sekarang.


Penjagaan Bayi Minggu ke-43

Perkembangan & Pelakuan

Perkembangan bayi anda

Bayi anda mungkin akan berjalan semasa anda menggenggam tangan mereka, dan juga menghulurkan tangan atau kaki untuk membantu anda menukar pakaian mereka. Pada waktu makan, mereka mungkin dapat minum sendiri daripada cawan (walaupun sesetengah bayi mungkin belum dapat melakukannya  dengan baik untuk beberapa bulan atau bahkan setahun dua lagi) dan makan sendiri dengan tangan.

Pada minggu ketiga bulan kesepuluh, bayi anda mampu untuk:

Berdiri sendiri seketika;

Mengatakan “dada” atau “mama” tanpa membezakannya;

Menunding ke arah sesuatu yang mereka kehendaki.

Sokongan utuk bayi anda

Bayi anda juga akan sengaja menjatuhkan objek supaya seseorang, kemungkinannya anda, mengambil kembali. Jika anda bosan dengan permainan ini, ambil objek itu untuk beberapa minit dan cuba untuk mengalihkan perhatian bayi anda dengan permainan yang menyeronokkan seperti sorok dan mengagah.

Kesihatan & Keselamatan

Apa yang perlu saya bincangkan dengan doktor?

Kebanyakan doktor tidak menjadualkan pemeriksaan yang kerap untuk bayi anda bulan ini. Hubungi doktor jika terdapat sebarang  kebimbangan yang tidak boleh anda tunggu hingga temu janji seterusnya.

Apa yang perlu saya tahu?

Pada masa ini, bayi anda mungkin pernah sakit dengan selesema atau flu. Berikut adalah apa yang anda perlu tahu mengenai antibiotik:

Apa yang perlu anda tahu tentang antibiotik

Berhati-hati apabila bayi anda mengambil antibiotik. Antibiotik hanya berkesan terhadap bakteria, dan tidak membantu sama sekali dalam jangkitan virus; yang menyebabkan selesema, flu dan pelbagai penyakit pernafasan. Jadi, jika bayi anda mengalami keadaan ini, antibiotik semata-mata tidak akan membantu. Pemberian antibiotik yang tidak perlu membuatkan bakteria lebih tahan (resistant) kepada rawatan, yang boleh menyebabkan masalah apabila bayi anda benar-benar memerlukan ubat untuk jangkitan bakteria. Antibiotik juga mempunyai risikonya sendiri, kerana boleh menghasilkan kesan sampingan atau reaksi alahan yang serius.

Bila anda perlu memberi antibiotik kepada bayi anda?

Hanya berikan antibiotik seperti yang diarahkan oleh pakar kanak-kanak anda. Adalah penting untuk menghabiskan antibiotik yang ditetapkan. Berhenti lebih awal mungkin tidak menghapuskan penyakit ini sepenuhnya atau boleh menyebabkan masalah kesihatan lain yang lebih serius.

Bagaimana untuk memberikan antibiotik dengan lebih mudah?

Jika bayi anda muntah selepas mengambil antibiotik dan kebanyakan antibiotik tersebut keluar daripada mulutnya, anda boleh menggantikannya dengan dos yang lain. Jangan berikan bayi anda satu lagi dos jika mereka muntah selepas satu jam. Pada masa ini, sebahagian besar ubat-ubatan telah pun diserap. Memberi satu lagi dos boleh menyebabkan kesan sampingan dos berlebihan. Anda harus cuba memahami mengapa mereka muntah, kerana tindak balas termuntah atau kerana mereka sedang sakit?

Sesetengah ubat-ubatan boleh dicampur dengan makanan untuk membuat ubat terasa lebih baik. Dalam kes lain, penitis atau picagari – yang memasukkan ubat ke dalam kerongkong bayi adalah lebih berkesan berbanding menggunakan sudu. Farmasi tempatan anda juga mungkin dapat menambah perasa khas untuk ubat-ubatan tertentu untuk membuatnya lebih sedap untuk bayi anda.

Kerisauan Saya

Anda mungkin mempunyai banyak kerisauan pada minggu 43 seperti:

Mengisar Gigi

Seperti menghantuk kepala atau berguling-guling, menarik rambut atau menghisap ibu jari, mengisar gigi adalah cara yang sesetengah bayi gunakan untuk mengurangkan tekanan. Tabiat mengisar gigi boleh menjejaskan perkembangan gigi susu dan gigi kekal. Tabiat ini mempunyai dua punca: tekanan dan rasa ingin tahu.

Memberikan perhatian dan kasih sayang sebanyaknya sebelum tidur juga boleh mengurangkan keperluan mengisar gigi. Dalam kebanyakan kes, tabiat ini akan pergi apabila bayi semakin tahu cara menenangkan diri dan sebelum sebarang kerosakan berlaku pada gigi.

Tekanan bukan satu-satunya punca mengisar gigi. Kadangkala bayi tidak sengaja mendapati perangai apabila bereksperimen dengan gigi baru mereka, maka mereka menikmati sensasi dan bunyi tersebut. Tetapi, tidak lama kemudian, keseronokan itu hilang dan mereka akan hilang minat dalam orkestra gigi mereka.

Jika anda mendapati bahawa tabiat mengisar gigi bayi anda menjadi lebih kerap dan bukannya berkurangan, dan anda bimbang bahawa mereka mungkin mula melakukan kerosakan kepada gigi, rujuk dengan doktor atau doktor gigi.

Menggigit

Memang wajar untuk bayi anda menguji gigi baru mereka di setiap permukaan. Menggigit boleh menjadi kebiasaan yang tidak baik dan dengan pertambahan gigi, boleh bertambah menyakitkan bagi mangsa.

Menggigit pada mulanya adalah aktiviti main dan eksperimen; bayi sama sekali tidak menyedari mereka boleh mencederakan sesiapa sahaja dengannya. Tetapi reaksi orang lain menarik hati si kecil. Mereka mendapati riak muka si ibu apabila digigit pada bahu melucukan, reaksi terkejut dan jeritan “Argh” olok-olok daripada si ayah kelakar, dan reaksi nenek “Comelnya, dia sudah pandai menggigit” sebagai tanda persetujuan. Bahkan, jeritan sakit “Argh!”  atau teguran tegas tetap mengukuhkan tabiat menggigit, kerana bayi merasakannya lucu atau melihatnya sebagai cabaran kepada aktiviti berdikari mereka yang baru atau kedua-duanya.

Cara yang paling berkesan untuk bertindak balas adalah dengan mengalihkan si kecil dengan tenang dari bahagian mereka menggigit dengan berkata tegas “Jangan menggigit.” Kemudian dengan cepat, alihkan perhatian mereka dengan lagu, mainan, atau objek lain. Lakukan begini setiap kali mereka menggigit dan mereka akhirnya akan faham. Menggigit  mereka kembali hanya memburukkan keadaan,  bukan sahaja kejam, tetapi juga implikasi tersirat bahawa apa yang baik untuk anda juga baik untuk mereka.

Bagaimanakah pula perkembangan bayi anda pada minggu 44?


Masa Untuk Periksa Kulit Anda! Ini Gejala Bagi 4 Jenis Kanser Kulit Yang Boleh Ancam Nyawa

Tanda kanser kulit lazimnya berlaku pada kawasan yang
terdedah pada sinaran ultraungu (UV) matahari
.

Ia boleh kelihatan seperti tahi lalat, jeragat atau tompokan. Karakter kepada anomali kulit tersebut berlainan mengikut kepada jenis kanser kulit yang dialami oleh pesakit.

Selain daripada kawasan seperti muka, dada, lengan dan tangan, tanda kanser kulit juga boleh berlaku pada kawasan yang kurang terdedah kepada cahaya matahari seperti:

Kulit kepala.

Telinga.

Bibir.

Kemaluan.

Tapak kaki.

Di bawah kuku.

Leher.

Artikel ini akan membincangkan tanda 4 jenis tanda kanser kulit. Teruskan membaca untuk mengetahuinya dengan lebih lanjut.

Untuk mendapatkan lebih banyak info tentang Kanser, sila dapatkan
di sini
.

#1 Keratosis aktinik, keadaan pra kanser kulit yang boleh mengancam nyawa

Keratosis aktinik adalah keadaan pra kanser yang membuatkan
kulit anda kelihatan berkerak atau bersisik
.

Ia boleh muncul di kawasan badan seperti:

Kulit kepala.

Muka.

Belakang tangan.

Lengan.

Bahu.

Leher.

Telinga.

Bibir.

Berbeza dengan keadaan yang menjadi tanda kanser kulit, lesi yang disebabkan oleh keratosis aktinik boleh jadi terlalu kecil sehinggakan ia hanya boleh dikesan dengan sentuhan.

Jika dilihat pada senarai kawasan yang berisiko mengalami keadaan ini, kesemuanya adalah kawasan yang sering terdedah kepada cahaya matahari.

Kebiasaannya,
 kulit anda akan menjadi kasar seperti kertas pasir
 disebabkan oleh lesi tersebut.

Warnanya boleh sama dengan kulit anda atau ia boleh bertukar menjadi warna merah atau
pink.

Jika anda didiagnosis dengan masalah ini, dapatkan rawatan dengan kadar segera.

Jika dibiarkan begitu sahaja, ia boleh berubah menjadi kanser kulit yang dikenali sebagai karsinoma sel skuamos.

#2 Karsinoma sel skuamos, boleh tersebar ke organ lain

Karsinoma sel skuamos kebiasaannya berlaku pada bahagian badan yang sering
terdedah kepada sinaran ultraungu matahari
.

Walau bagaimanapun, terdapat juga kes di mana ketumbuhan karsinoma sel skuamos berlaku pada kawasan yang terlindung daripada sinaran ultraungu seperti kemaluan dan di dalam mulut.

Oleh sebab ia mempunyai pelbagai jenis manifestasi fizikal, jenis kanser ini dianggap bahaya dan boleh menyebabkan komplikasi teruk.

Antara karakter bagi kanser jenis ini adalah:

Bersisik dan kelihatan seperti tompokan merah yang berdarah.

Luka terbuka yang berdarah, berkerak dan tidak sembuh.

Ketumbuhan dengan lekukan di bahagian tengah (berdarah dan sakit apabila disentuh).

Ketumbuhan yang menyerupai ketuat, namun ia berdarah dan berkerak.

Tanda kanser kulit karsinoma sel skuamos boleh menyebabkan kegatalan yang amat.

Jika digaru, ia boleh menyebabkan iritasi dan
radang pada kawasan kulit
. Sekiranya kawasan yang digaru tersebut luka, ia boleh menyebabkan masalah jangkitan.

Tanpa rawatan, jenis dan tanda kanser kulit ini boleh membesar dan tersebar ke organ lain.

#3 Tanda kanser kulit – Karsinoma sel basal, mudah untuk dirawat

Konsep bagi jenis kanser kulit ini menyerupai karsinoma sel skuamos. Bezanya, ia berlaku pada lapisan kulit yang mempunyai sejenis sel kulit yang dipanggil sel basal.

Sel ini terletak di bawah lapisan epidermis yang merupakan lapisan luar kulit.

Mereka yang
mengalami masalah kulit ini
 boleh menunjukkan rupa keadaan kulit yang berbeza. Antaranya adalah:

Luka yang tidak sembuh selepas 7 hingga 10 hari

Tompokan merah yang gatal, sakit, berkerak atau mudah berdarah

Bengkak kulit yang kelihatan
pink,
 merah atau putih (bergantung kepada tona kulit anda). Jika anda mempunyai tona kulit gelap, ia boleh berwarna hitam atau coklat

Ketumbuhan
pink
 dengan sempadan yang jelas serta lekukan di tengah-tengah

Berbeza dengan karsinoma sel skuamos,
 jenis kanser kulit ini mempunyai kadar pertumbuhan yang perlahan
 dan ia mudah dirawat.

Kebarangkaliannya untuk tersebar ke organ lain sangat rendah.

#4 Melanoma, jenis kanser kulit paling serius

Walaupun melanoma bukanlah jenis kanser kulit yang paling lazim didiagnosis, tapi ia adalah yang paling serius.

Kebiasaannya, mereka yang menghidapnya akan
mempunyai jeragat atau tahi lalat
 pada kawasan kaki, dada, belakang kepala atau leher.

Terdapat beberapa aspek yang perlu anda pantau untuk mengetahui sama ada jeragat atau tahi lalat anda adalah melanoma atau tidak.

Antaranya:

Asimetri: Kebanyakan tahi lalat yang bersifat kanser tidak simetri. Ini bermakna, saiz atau rupa bagi kedua-dua belah tahi lalat (jika anda membahagikannya kepada dua) kelihatan tidak serupa

Sempadan: Sempadan bagi jeragat atau tahi lalat yang sihat kebiasaannya rata manakala bagi kanser pula, ia boleh rasa kasar atau sempadannya naik menyebabkan permukaan tidak rata

Perubahan warna:
Warna tahi lalat atau jeragat tidak sama dengan yang sihat
. Perubahan ini boleh berlaku akibat proses patologi kanser

Diameter: Bagi tahi lalat atau jeragat yang berukuran 6 milimeter atau lebih, ia mungkin bersifat kanser

Konklusi

Jika anda mempunyai tahi lalat atau jeragat yang kelihatan pelik atau anda mengesyakinya sebagai kanser, rujuk doktor perubatan bertauliah untuk pemeriksaan dan tindakan lanjut.

Kebanyakan individu
tidak begitu peka dengan perubahan kulit mereka
, namun inilah masanya untuk anda memberi perhatian kepada sebarang perubahan yang berlaku.

Jika dibiarkan tanpa rawatan, kelak ia boleh menyebabkan komplikasi yang mengancam kesihatan.


Meth Mouth, Kerosakan Gigi dan Mulut Akibat Dadah

Definisi

Apakah mulut
meth
?

Mulut meth
 (meth mouth)
adalah istilah yang menggambarkan kerosakan kesihatan gigi dan mulut yang disebabkan oleh dadah yang haram dan sangat ketagih.
Methamphetamine
 adalah perangsang sistem saraf pusat yang kuat yang boleh menyebabkan banyak masalah kesihatan seperti sesak nafas, hyperthermia, mual, degupan jantung yang tidak teratur, tekanan darah tinggi, kerosakan otak kekal, dan lain-lain.

Apakah tanda-tanda dan simptom mulut meth?

Methamphetamine mempunyai kesan buruk terhadap kesihatan gigi. Dalam jangka pendek, meth boleh menyebabkan sesak nafas, loya, muntah, cirit-birit, insomnia, hiperaktif, mengurangkan nafsu makan, tremor dan masalah pernafasan.

Dalam kes yang teruk, mulut meth boleh menyebabkan degupan jantung yang tidak teratur, tekanan darah tinggi, strok, tingkah laku ganas, kegelisahan, kekeliruan, khayalan, dan sebagainya. Ia juga boleh menjejaskan keupayaan untuk belajar dan mengingati.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan mengenai simptom, sila berjumpa dengan doktor atau ahli farmasi anda.

Rawatan

Apa yang perlu saya lakukan?

Dalam beberapa kes, mulut meth dengan mudah boleh dirawat oleh doktor gigi. Doktor gigi akan meletakkan fluorida pekat pada gigi untuk cuba memperlahankan kerosakan gigi. Sebaik sahaja rawatan ini selesai, doktor gigi akan menentukan sama ada gigi boleh dipulihkan atau tidak. Dalam kes-kes mulut meth yang teruk, gigi perlu dikeluarkan dan pesakit dipasang gigi palsu atau gigi palsu separa.

Jika anda bimbang jika anda mungkin mempunyai mulut meth, anda boleh menghentikan perkembangan keadaan ini dengan menghentikan penggunaan dadah. Anda boleh menyembuhkan mulut kering dengan meminum air dan bukannya minuman manis atau minuman ringan. Mengamalkan kebersihan mulut yang baik dengan memberus gigi dan flos secara berkala dan berjumpa doktor gigi juga akan membantu mengurangkan risiko mulut meth.

Bilakah saya perlu berjumpa dengan doktor gigi?

Anda perlu berjumpa doktor gigi anda jika anda fikir mempunyai tanda-tanda dan simptom mulut meth.

Pencegahan

Bagaimana saya boleh mencegahnya?

 Sebab utama mengapa orang ramai mempunyai mulut meth adalah kerana menggunakan dadah methamphetamine kerana ia bukan dadah yang mudah dihentikan. Untuk mengelakkan mulut meth, anda harus mengelakkan menggunakan dadah meth. Jika anda tidak dapat menghentikan atau mengelakkan meth, anda mungkin ingin berusaha untuk menjauhkan diri daripada mengidam sesuatu yang manis, dan mula mengamalkan kaedah kesihatan mulut yang betul semasa berada di bawah pengaruh.

Hello Health Group
 tidak memberikan nasihat, diagnosis atau rawatan perubatan.


Jangan Biar Orang Lain Merana Sebab Ketiak Berbau Anda, Cuba Petua Ini Untuk Hilangkan!

Amin melakukan senaman hariannya di gym dan seperti biasa, keseluruhan bahagian tubuhnya akan mengalami perpeluhan termasuklah di ketiaknya. Walau bagaimanapun, dia menyedari bahawa walaupun dia tidak mengalami perpeluhan, dia mempunyai ketiak berbau sehingga dia sendiri kurang berasa selesa dengan keadaan tersebut.

Kadangkala Amin terpaksa menjauhkan diri daripada berada terlalu hampir dengan individu lain ketika menaiki bas atau LRT. Menyedari masalah yang dialaminya, Amin cuba mendapatkan cara untuk bagaimana menghilangkan bau ketiaknya itu.

Tip hilangkan bau ketiak berbau

Bagi anda yang mengalami masalah seperti yang dialami oleh Amin, jangan terlalu risau. Cuba cara yang kami kongsikan di bawah ini bagi mengurangkan bau yang kurang menyenangkan itu.

#1. Guna antiperspirant atau deodoran

Mungkin deodoran yang anda gunakan sekarang tidak begitu sesuai dengan keadaan semasa ketiak anda. Cuba gantikan jenis atau jenama deodoran anda kepada jenis yang lain.

Anda juga boleh mendapatkan antiperspirant di farmasi berdekatan bagi mengurangkan kadar perpeluhan ketiak yang menyebabkan bau yang kuat.

Antiperspirant berfungsi mengurangkan kadar peluh yang dihasilkan
dengan cara menyekat liang-liang peluh untuk sementara waktu. Makin kurang peluh pada ketiak, maka makin kuranglah bau ketiak anda.

#2. Mandi

Nampak macam remeh,
tetapi ramai yang kurang mengambil perhatian berkenaan soal mandi
. Anda perlu
menggunakan sabun ketika mandi
, bukan hanya siraman air pancuran semata-mata.

 Selain itu, anda juga perlu mandi bagi membersihkan badan
setelah melakukan kerja-kerja atau senaman dengan intensiti yang tinggi
. Ini akan membantu menyingkirkan bakteria yang boleh menyebabkan bau dari ketiak dan badan anda.

#3. Pakai pakaian yang sesuai

Jenis pakaian yang dimaksudkan di sini adalah jenis pakaian yang menyerap peluh dan longgar.

Jenis-jenis fabrik seperti kapas dan linen boleh membantu tubuh badan anda untuk ‘bernafas’
dan membantu mengeringkan tubuh anda daripada peluh yang keluar.

#4. Cukur bulu ketiak

Siapa sangka, dengan sentiasa mencukur bulu ketiak anda boleh membantu mengurangkan ketiak berbau. Satu kajian yang diterbitkan pada tahun 2016 mendapati,
cukur atau
wax
 ketiak boleh mengurangkan bau ketiak secara signifikan.

Ini kerana
cucian yang dilakukan akan menjadi lebih efektif atau berkesan pada permukaan kulit yang telah dicukur atau
wax
.

#5. Pengurusan stres atau tekanan

Memandangkan reaksi stres boleh menyebabkan kelenjar peluh menghasilkan peluh,
pengurusan stres dan teknik untuk mengurangkan kegelisahan boleh membantu anda mengawal reaksi stres yang anda alami
dan mengurangkan respon perpeluhan fisiologi anda.

#6. Tukar diet anda

Makanan berlemak, berminyak dan makanan dengan bau yang kuat seperti
bawang putih
, rempah, kari dan
bawang boleh meresap kedalam liang-liang anda
 lalu menyebabkan badan atau ketiak yang berbau.

Cuba tukar dengan diet yang lebih sihat atau kurangkan penggunaan sesetengah bahan dengan bau yang kuat dalam masakan anda.

Kesimpulan

Bukan susah pun untuk kurangkan atau hilangkan bau ketiak berbau. Hanya sedikit perubahan yang diperlukan dalam gaya hidup anda, lalu masalah ketiak berbau anda pun akan hilang dengan segera.

 Perkara yang paling, jangan sesekali malas dalam menguruskan diri dan pastikan faktor-faktor kebersihan sentiasa dititikberatkan.


Insiden Lemas Boleh Berlaku Kepada Sesiapa Sahaja. Jom Ketahui Cara Mengatasinya

Kemalangan
 boleh berlaku dalam apa jua keadaan, begitu juga dengan situasi lemas. Tetapi ada ke cara cara mengelakkan insiden lemas?

Untuk mendapatkan lebih banyak info tentang Habit Sihat, sila dapatkannya
 di sini.

Meningkat setiap tahun

Tiada siapa menduga atau mahukan insiden
kemalangan lemas
 ini untuk berlaku.

Namun apa yang menyedihkan, statistik yang dikongsikan Jabatan Bomba dan Penyelamat Malaysia (JPBM) berkaitan insiden ini yang menyebabkan maut mencapai 400 kes setiap tahun. Sudah tentu ini adalah satu isu yang serius!

Penulis tidak menafikan keseronokan yang hadir apabila dapat bermain air
terutamanya pada kanak-kanak.

Ini sudah tentu dapat penulis lihat setiap kali membawa si kecil bermain dan mandi di pantai. Tetapi pastinya terdetik juga di hati kerisauan tentang isu keselamatan saat bermain di dalam air.

Cara cara mengelakkan insiden lemas

Insiden malang ini boleh berlaku di mana sahaja;
kolam renang
, sungai, laut mahupun di rumah.

Jadi persoalan utama kini, apakah langkah pencegahan dan cara mengatasi insiden lemas agar tidak berulang dan khalayak dapat melakukan aktiviti air dengan selamat dan menyeronokkan?

Berikut adalah langkah pencegah yang boleh dilakukan:

Rumah

Pastikan anda sentiasa mengawasi anak anda

Jangan tinggalkan bayi atau kanak-kanak sendirian tanpa pengawasan

Kosongkan bekas air seperti timba yang tidak digunakan. Sebaiknya terbalikkan bekas air tersebut

Tutup sebarang bekas tadahan air di dalam mahupun di l
uar rumah

Kolam renang

Nasihatkan anak anda supaya tidak makan atau mengunyah gula-gula getah
semasa berenang
, menyelam atau berada di dalam air

Pastikan terdapat pengawal keselamatan berkelayakan bertugas

Sentiasa awasi anak anda dan jangan biarkannya sendirian

Pastikan anak anda menggunakan pelampung

Kawasan air lain seperti sungai atau laut

Elakkan dari membiarkan a
nak bermain sendirian
 berhampiran air

Ajar anak untuk mengenali tanda bahaya

Pastikan anak sentiasa memakai pelampung jika berada di dalam air

Berikan pakaian yang bersesuaian kepada anak

Waspada dengan kedalaman air

Sentiasa memantau keadaan anak

Pembelajaran atas talian

Sebenarnya, cara cara mengelakkan insiden lemas atau isu berkaitan keselamatan dalam air harus
bermula dengan pendidikan.

Di mana khalayak itu sendiri yang perlu memainkan peranan untuk mengurangkan risiko insiden seperti ini daripada berlaku.

Program pendidikan yang melibatkan pengalaman pastinya dapat membuka minda setiap individu mengenai kepentingan mengetahui keselamatan di dalam air.

Baca juga:

Bercakap mengenai pendidikan keselamatan di dalam air, sebenarnya terdapat inisiatif yang dilakukan antara kerjasama Universiti Putra Malaysia (UPM) dan Open Learning Global (M) Sdn Bhd.

Usaha sama ini telah mewujudkan kursus Keselamatan Air secara dalam talian dan aplikasi mudah alih di
UPM Water Safety
.

Di laman web itu anda akan di ajar mengenai keselamatan berhampiran air, kemahiran asas menyelamatkan diri serta teknik menyelamatkan mangsa dan tindakan sewajarnya yang boleh dilakukan jika berdepan dengan situasi kecemasan di dalam air.

Sentiasa berwaspada, antara cara cara mengelakkan insiden lemas utama

Perkara utama dalam menangani isu berkaitan lemas ini adalah untuk sentiasa berwaspada.

Sebagai ibu bapa, jangan pernah mengambil atau memandang remeh isu keselamatan anak setiap kali membawa mereka bermain air, tidak kira walau sehebat mana
anak anda berenang.

Kemalangan boleh berlaku kepada sesiapa, dan sudah tentu langkah pencegahan adalah yang terbaik.